pink.rs | Vesić: Proširenje linija BG voza do Mladenovca i Lazarevca\nGrad Beograd je zajedno sa "Železnicama Srbije", odnosno preduzećima "Infrastruktura" i "Srbija voz", dogovorio da se BG voz proširi do prigradskih opština Lazarevac i Mladenovac, izjavio je danas zamenik gradonačelnika Beograda Goran Vesić, ističući da je to veoma važna odluka, posebno za građane tih prigradskih opština.\n- Trenutno oko 35.000 ljudi koristi sistem BG voza i to je trenutno najpouzdaniji i najbolji sistem prevoza građana. Kao što smo pre nekoliko godina liniju BG voza produžili do Resnika, sada smo doneli odluku da je produžimo od Resnika do centra Lazarevca i centra Mladenovca - rekao je Vesić za Tanjug i precizirao da od Resnika do Lazarevca ima 45,4 kilometra, a od Resnika do Mladenovca 36,3 kilometra.\nNa taj način, pojasnio je Vesić, građanima Lazarevca i Mladenovca biće omogućeno da imaju sigurnu i brzu vezu sa centrom Beograda.\n- Do Lazarevca ćemo pustiti četiri nove kompozicije i to ćemo krenuti već tokom jeseni. Što se tiče Mladenovca, odmah ćemo pustiti kompozicije koje će ići u špicevima zato što se rekonstruiše pruga i nemamo mogućnost da uspostavimo pun režim rada BG voza. Kada rekonstrukcija pruge bude završena tada ćemo krenuti sa vozovima koji će ići na pola sata, a kasnije kada budu kupljene nove kompozicije imaće i oni svoj takt od 15 do 20 minuta što će omogućiti da građani Mladenovca budu povezani sa centrom grada i imaju siguran i pouzdan prevoz - pojasnio je Vesić.\nPodsetio je da projekt izgradnje beogradskog metroa podrazumeva dve linije koje će istovremeno biti sinhronizovane sa četiri linije BG voza.\nIstakao je da se pregovara sa nekoliko stranih kreditora kako bi bile proširene i druge linije BG voza i dodao da se planira proširenje linije od Zemuna prema Surčinu, kao i linija prema Karaburmi.\n- Istovremeno smo doneli odluku da razgovaramo sa gradom Pančevom oko toga da se produži linija od Ovče do Pančeva kako bi građani Pančeva takođe bili integrisani sa Beogradom jer mnogo njih živi i radi u Beogradu. To podrazumeva pregovore sa samim gradom u smislu toga kako ćemo podeliti troškove, ali sam siguran da je to u interesu i Beograda i Pančeva - rekao je Vesić.\nOn je dodao da na ovaj način gradska vlast pokazuje da je odgovorna i da zajedno sa "Železnicama Srbije" želi da omogući građanima da, bez obzira u kom delu Beograda žive, mogu brzo da dođu do centra.\n- Istovremeno smo razgovarali sa 'Infrastrukturom' o tome da se urede stanice BG voza. Tu pre svega mislim na stanicu Vukov spomenik koja je u najgorem stanju - rekao je Vesić.\nPojasnio je da će Grad Beograd tokom sledeće godine urediti plato iznad stanice, a zajedno sa "Infrastrukturom" biće uređena sama stanica.\n- To ćemo raditi i sa drugim stanicama BG voza. Dogovorili smo se da na svim stanicama budu validatori odnosno fizičke prepreke kako bi građani koji koriste BG voz morali da se validiraju i posle validacije mogli da uđu na stanicu. To znači da će oni koji plaćaju mesečne karte moći da koriste BG voz - zaključio je Vesić.


Čadež: Predstoji nam bitka za očuvanje likvidnosti - Studio B\nČadež: Predstoji nam bitka za očuvanje likvidnosti\nČadež: Predstoji nam bitka za očuvanje likvidnosti Tanjug\nObjavljeno: 25.03.2020. 08:44 Izmenjeno: 26.03.2020. 10:14\n„Koliko u tome budemo uspešni, koliko brzo budemo pravovremeno i na pravi način reagovali danas, koliko sada budemo sačuvali ekonomsku bazu, toliko ćemo sutra, kada ovo prođe, imati čvršću osnovu i veće šanse za relativno brz oporavak“, rekao je Čadež za „Blic Biznis“.\n„U komunikaciji sa predsednikom Republike, Vladom Srbije, nadležnim ministarstvima radimo na razradi tih mera da bismo za desetak dana, došli do ozbiljnog paketa podrške koji će biti najbolji odgovori na potrebe privatnog sektora“, rekao je Čadež.\nOn je naglasio da „nema dileme da je nacionalni prioritet broj jedan u proteklim nedeljama bio i ostaće zaštita ljudi, lečenje obolelih i, koliko je maksimalno moguće, dalje sprečavanje širenja zaraze“.\n„Jer ako ne sačuvamo ljude neće imati ko da proizvodi, da nas vozi, leci, snabdeva…“, naglasio je on.\nNa konstataciju da privrednici očekuju i priželjkuju poreske olakšice, poput delimičnog smanjenja i prolongiranja plaćanja poreskih nameta, Čadež kaže da posle smanjenja referentne kamatne stope NBS na 1,75 odsto i uvođenja moratorijuma na otplatu kredita, „iskustvo drugih zemalja, realne potrebe privrede i preporuke međunarodnih finansijskih institucija upućuju da sada dolaze na red mere državne intervencije koje su iz domena fiskalne politike“.\n„Naš, odnosno stav privrede je da bi u tom paketu trebalo da bude bar tri seta mera: one koje će doneti poslodavcima poresko rasterećenje, zatim pokriće dela troškova iz državnih fondova za naknade zarada zaposlenih (posebno obaveza prema zaposlenima koji zbog smanjenja obima poslova ne rade i obolelih) kao i povoljne kredite za likvidnost kompanija“, rekao je Čadež.\nOn je dodao da se na uobličavanju tih mera radi sa prevashodnim ciljem da se sačuva što više kompanija, da što više fabrika nastavi da radi, da što manje ljudi izgubi posao, „kako bismo nakon izlaska iz epidemije imali realnu osnovu, da se, i uslovima nikad nepovoljnije situacije u globalnom okruženju, naša privreda što pre oporavi“.\nPrema njegovim rečima, teret ove krize moraće da podnesu svi – i država i banke i privreda i zaposleni.\n„Najveći izazov je da se obezbedi likvidnost ovog dela privrede i očuva što više radnih mesta, jer mikro, mala i srednja preduzeća u većini država zapošljavaju najveći broj ljudi. Da bismo izbegli depresiju, sa udruženjem banaka i vladom razgovaramo o kreiranju adekvatne kreditne garantne šeme za podršku privredi, kako bi i banke i država zajedno preuzele i podelile razuman rizik podrške i kreditiranja kompanija“, poručio je Čadež.\n„Na najveću podršku, u ovom trenutku, kako je i najavljeno, moći će da računaju oni koji su pretrpeli naveći udar u prvom talasu, koji nemaju izbora ni mogućnosti da se sami snalaze, čiji biznis je epidemija potpuno zaustavila, kao što su recimo turizam i servisi koji sada ne rade, ali i drugi sektori koji su pogođeni, a od kojih zavisi dalje funkcionisanje cele ekonomije“, rekao je Čadež.


Jelena Milić: Razmimoilaženja u NATO nisu ništa novo - Centar za evroatlantske studije - CEAS\nU drugi plan sastanka u Londonu stavlja odnose članica unutar saveza, jer, kako kaže, razmimoilaženja su uvek postojala, ali nikada među njima nije došlo do oružanog sukoba.\n"Usvajanje svemira kao petog domena operacija NATO, potvrda je da su zemlje iz evropskog dela NATO znatno povećale vojne izdatke u poslednjih nekoliko godina, ocena da ponašanje Rusije vide kao jednu od najvećih pretnji, opredeljenost da će Alijansa ostati nuklearna sila sve dok postoji nuklearno naoružanje, kao i problem terorizma, najvažniji su zaključci sastanka NATO u Londonu", kaže Milićeva za Tanjug.\nOna smatra da je, takođe, bitno što su NATO saveznici u Londonu obratili pažnju na "Kinu i njenu poziciju na globalnom planu i zaključili da ona predstavlja izazov, ali ne i pretnju".\n"U tom smislu kineska 5G tehnologija, koja može da ima negativne posledica u međuzavisnom svetu, spomenuta je kao sve veći izazov na koji NATO mora da obrati sve veću pažnju", objašnjava Milićeva.\nTakođe, kaže ona, jako je bitno što je u Londonu razgovarano o tome da će u narednom periodu doći do neformalnih razgovora između saveznika, te da će generalni sekretar NATO Jens Stoltenberg obavestiti ministre spoljnih poslova zemalja članica u kojim bi neformalnim grupama moglo da se razgovara o budućnosti i izazovima NATO.\nKomentarišući odnose saveznika u NATO, Milićeva je citirala bivšeg glavnokomandujućeg generala američkih snaga u Evropi Frederika Ben Hodžisa koji je uvek govorio da su savezništva teška.\nNiko ne spori da je od osnivanja bilo velikih rasprava unutar zemalja članica NATO o različitim bilateralnim pitanjima.\n"U ovom trenutku treba obratiti pažnju na dobre i analitičke izveštaje uglednih svetskih tink-tenkova, umesto na ono što i zapadni ugledni mediji pišu, jer i oni vole senzacionalizam i ono što privlači pažnju", kaže Milićeva, ali skreće pažnju da je NATO uprkos razmimoilaženjima unutar saveza pokazao izuzetnu sposobnost da se prilagođava i adaptira novonastajućim okolnostima i to je jedna od njegove suštinske snage.\n"Mislim da je Makron na jedan vrlo trapav način učinio uslugu NATO zato što su se pre susreta lidera u Londonu čule izuzetno važne poruke nemačkih zvaničnika o značaju i o nemogućnosti zamene NATO", ističe ona.\nPrema njenim rečima, potpuna podeljenost bi značila da bi morali da imate i različite komande i da biste morali da obezbedite veći broj pripadnika oružanih snaga i za evropsku i za NATO vojsku.\n"Mislim da će se ići u pravcu jačanja odbrane u hibridnim napadima i pretnji i tu je jedan od dobrih saveta dat Makronu pre intervjua za Ekonomist o tome da mora da naglasi značaj 74 usaglašene tačke sporazuma u kojim oblastima NATO i sama EU mogu i već sarađuju, a ta saradnja već uveliko prevazilazi obim onoga što je Makron sada tražio", kaže Milićeva.\nKada je reč o odnosima Zapadnog Balkana i NATO Milić smatra da je važno što je na sastanku u Londonu pomočnik generalnog sekretara Alijanse Džejms Apaturaj potvrdio da apsolutno poštuju vojnu neutralnost svake od zemalja na Zapadnom Balkanu.


Ptuj za tiket koji vodi na Veliko finale u Bahreinu\n20. 05. 2017. • Views: 4314\n18. 09. 2021. Comments (0) Views: 166 Karting\nTrećeg vikenda septembra u Ptuju(Slovenija) održava se finalno takmičenje u kartingu koje se boduje za Centralnoevropsku zonu (CEZ) i Sportstil kup (SSC), posle kojeg će biti poznati učesnici Velikog finala koje će biti održano u Behreinu. David Matlak u mikro i Andrej Petrović u senior rotaks klasi davnih dana su obezbedili tiket, dok je Nikola Tošić u igri kada je u pitanju DD2 klasa.\nDavid Matlak Ptuj kvalifikacije CEZ i SSC maj 2021\nTokom subotnjih aktivnosti koje su podrazumevale pripreme i kvalifikacije, družina mala ali odabrana iz Srbije nije se u potpunosti proslavila, ali zato će imati mogućnost da se istaknu u nedelju, kada su na programu tri trke.\nU mikro rotaks klasi David Matlak je ostvario treće vreme tokom kvalifikacija, što znači da će startovati iz drugog reda, tik iza vodećeg, dok je Uroš Bogdanić imao osmo vreme. Valja naglasiti da je Matlak u jednom trenutku upao u gužvu što ga je koštalo boljeg plasmana.\nNamanja Jovanović u junior rotaks klasi startovaće sa osme pozicije, dok će Andrej Petrović u konkurenciji seniora startovati pol pozicije.\nNikola Tošić 404 DD2 CEZ I SSC Ptuj septembar 2021\nNikola Tošić je poput Matlaka „upao“ u gužvi i shodno tome domogao se sedmog startnog mesta. Direktni konkurent za tiket Kolmanić zauzeo je osmo mesto, što finale u Ptuju odvodi u triler završnicu. Pored umeća i dobro podešenog kartinga do izražaja će doći u psihička stabilnost. Malo je reći da navijamo za Džonija.\nTagovi: Andrej Petrović i Nemanja Jovanović CEZ i SSC Ptuj septembar 2021, David Matlak, nikola tošič, Uroš Bogdanić\n» Karting » Ptuj za tiket koji vodi na Veliko finale\nMarka Renault otkriva nove ambicije


Projekat | Razvoj elektronskog poslovanja u Republici Srbiji\nProjekat IPA 2012 „Razvoj elektronskog poslovanja“ koji finansira Evropska unija pomoći će Republici Srbiji da poveća konkurentnost svoje privrede jačanjem privatnog sektora, uz poseban naglasak na mala i srednja preduzeća. Ovaj cilj biće ostvaren pružanjem podrške povećanju produktivnosti i konkurentnosti malih i srednjih preduzeća u Srbiji, kao i njihovom učešću na međunarodnom tržištu i jačanju inovativnih kapaciteta obezbeđivanjem tehničke pomoći usmerene ka unapređenju poslovnog, pravnog i zakonodavnog okruženja u oblasti elektronskog poslovanja i elektronske trgovine.\nMala i srednja preduzeća dobiće direktnu podršku za učešće u elektronskoj trgovini i elektronskom poslovanju kao inovativnim sredstvima koja će njihovim proizvodima i uslugama olakšati pristup međunarodnom tržištu i smanjiti troškove. Projekat će takođe podsticati učešće potrošača u cilju što boljeg prihvatanja elektronske trgovine među građanima Republike Srbije.\nKonačno, projekat će pružiti podršku u interakciji između državne uprave i poslovnog sektora, sa ciljem da se olakša razvoj novih tehnologija koje će omogućiti veću fleksibilnost državne uprave i pružanje boljih usluga kako domaćim, tako i međunarodnim preduzećima.


Vrste prevođenja i potrebe korišćenja - Luka\nVrste prevođenja i potrebe korišćenja\nU ovom tekstu govorimo o tome kakve sve vrste prevoda postoje i koji su najučinkovitiji kada je u pitanju određena aktivnost zbog kojih se poseže za prevodom.\nDanase se engleski jezik veoma često koristi kao jezik sporazumevanja među svim ljudima sveta. Međutim, taj jezik ne znaju baš svi, a nekada je, da se ne bi izgubio smisao u prevodu, potrebno da se prevodi sa konkretnog jezika, a ne pomoću engleskog. U tom slučaju, angažuju se prevodilačke agencije, bilo da je reč o pisanim prevodima ili prevodima na skupovima, konferencijama, zvaničnim obraćanjima. U nastavku govorimo o tome kakvih sve vrsta prevoda ima i koji su najučinkovitiji kada je u pitanju određena aktivnost zbog kojih se poseže za prevodom.\nJedno od veoma teških i zahtevnih prevođenja jeste simultano. Zato ga postavljamo na prvo mesto među prevodima. Reč je o prevođenju koje se odvija na licu mesta kada se organizuju konferencije, radni sastanci, pa čak i suđenja ili venčanja. U ovom prevođenju suština je da prevodilac sedi u gluvoj sobi i putem slušalica ima auditivni, a putem monitora vizuelni kontakt sa govornikom. Tokom izlaganja, prevodilac sinhrono prevodi ono što govornici govore, pričajući u mikrofon. Oni koji jezik govornika ne razumeju, slušaju prevodiočeve reči najčešće pomoću bežičnih slušalica. Ovo je veoma efikasan način prevođenja, a preporučuje se da na dužim skupovima rade po dva prevodioca, kako bi mogli da se odmore.\nMože se reći da je reč o jednom od takođe težih vrsta prevođenja jer se sve odvija pamćenjem sekvenci koje izgovara govornik. Ovo je malo sporiji način prevođenja, a da bi se održao smisao, prevodilac mora da ima maksimalnu koncentraciju kako bi upamtio sve što je izrečeno.\nU odnosu na simultano prevođenje, prednost ovoga je to što nije potrebna posebna oprema niti posebna prostorija. Ipak, mana mu je to što oduzima znatno više vremena.\nOvo je jedno od starijih prevođenja i nekada je bilo veoma popularno u diplomatskim misijama, ali i posetama jednog člana delegacije nekom većem skupu. Šišotaž je francuska reč koja podrazumeva šaptanje, pa bi doslovno ovakav način prevođenja bio šaptanje na uvo. Tokom razgovora prevodilac šapće prevod. Mana mu je to što može biti iritantno za ostale učesnike jer se i najtiši šapat katkad čuje. Prednost mu je, kao i kod gore pomenutog konsekutovnog to što ne zahteva nikakvu opremu. Kada je potrebno uštedeti neki dinar, pa makar to bilo na opremi, ovaj način je zaista dobar.\nSight prevod – sudsko prevođenje\nOva vrsta je nešto ređa od pomenutih, a njena suština je u tome što se prevodi sa pisanog na usmeni jezik. Naime, čitanje sa papira na kome je jedan jezik tako što se sriče na drugom, veoma je čest proces u sudnicama kada je potrebno pročitati optužnicu na stranom jeziku ili izvući neke odrednice iz dokumenata. Bilo kako bilo, ovo je najteža vrsta prevoda, a situacija postaje utoliko teža ukoliko prevodilac prethodno nije video dokument. Ovakva vrsta mogla bi se nazvati i „prevođenje s lista“ što je možda najopisniji način da se razume takav prevod. Dešava se nekada, da se zbog lošeg sporazumevanja, brakovi poništavaju, jer se jedan od partnera može „izvaditi“ na nepoznavanje jezika. Zato je bitno da na zaključenju brakova ovog tipa prisustvuju ovlašćeni prevodioci.\nŠta radi i kako se postaje sudski tumač?\nSigurno ste bili u prilici da čujete za overe kod sudskog tumača ili da koristite njegove usluge, a da li znate koji je put do ovog zanimljivog poziva i kakva ovlašćenja uključuje? Poziv sudskog tumača i profesionalnog prevodioca su u mnogome slični. Ljude koji ova zanimanja odaberu za svoj životni poziv moraju krasiti osobine kao\nDanase se engleski jezik veoma često koristi kao jezik sporazumevanja među svim ljudima sveta. Međutim, taj jezik ne znaju baš svi, a nekada je, da se ne bi izgubio smisao u prevodu, potrebno da se prevodi sa konkretnog jezika, a ne pomoću engleskog. U tom slučaju, angažuju se prevodilačke agencije, bilo da je reč o\nOd svih jezika koji se govore u Evropskoj uniji, nemački jezik zauzima prvo mesto, jer najviše je ljudi sa tog govornog područja. Našim ljudima iz Srbije, ovaj jezik je bitan zbog toga što poslednjih godina vlada trend da se odlazi u Nemačku na rad, privremeni ili za stalno. Naravno, i pre pedeset godina ljudi sa\nSudski prevodilac Kada putujemo u neku zemlju da bismo tamo radili ili možda živeli za stalno, biće nam potreban prevod raznih dokumenata na jezik te zemlje. Čak i ako na primer, putujemo u Francusku, i završili smo francuski jezik na Filološkom fakultetu, i sposobni smo da prevedemo svoje diplome, kao i druga dokumenta, to\nKoje teme treba da izbegnemo u razgovoru sa drugima?0


Garantujem - nema smanjenja penzija! - Istinomer\n"Kakve god reforme da preduzimamo, šta god da se zbiva, dragi prijatelji, imajte u vidu jednu stvar koju vam garantujem, penzioneri će biti poslednji u čija će prava bilo ko smeti da dira u državi. Bolje sa naše grbače da se skida sve što može, a penzionerima nema šta da se uzima."\nNa predizbornom skupu u zemunskoj hali „Pinki“ lider Srpske napredne stranke izjavio je da garantuje da se stečena prava penzionera neće umanjivati, bez obzira na to kakve reforme nova Vlada Srbije bude preduzela.\n„Vučić je dodao da je predstavnicima međunarodnih institucija rekao da se uštede u budžetu mogu napraviti kroz smanjenje broja službenih putovanja ili automobila, smanjivanjem plata u javnom sektoru većih od 60.000 dinara, ali da te uštede ne mogu da se prave u oblasti penzija.\nOn je poručio da bi u državi stanje bilo bolje kada bi svi o budžetu razgovarali na način na koji penzioneri razmišljaju o kućnom budžetu.“\nMeđutim, polovinom septembra, premijer Vučić najavio je mere za „ozdravljenje ekonomije“, među kojima su i smanjenje plata u javnom sektoru i penzija.\n„Nikome nećemo dirati penziju do 25.000 dinara, a preko toga ići ćemo u progresivno smanjenje“, rekao je Vučić.\nPrema njegovim rečima, najteži „udarac“ pretrpeće 31.000 penzionera sa penzijama većim od 60.000 dinara.\nOn je dodao da će penzije od 100.000 dinara biti smanjene za 15 ili 16 odsto.“


Abe otišao u bolnicu\nIzvor: B92, 17.Avg.2020, 07:18\nTokio -- Japanski premijer Šinzo Abe (65) došao je danas u Univeritetsku Keijo bolnicu u Tokiju radi jednodnevnih pregleda, izjavio je njegov savetnik.\nOn je to uradio nakon što je ministar ekonomije Akira Amari rekao da je Abeu potreban odmor, prenosi agencija Kjodo.\nAbe na svakih šest meseci ide na lekarske kontrole, njegova poslednja kontrola bila je 13. juna, a izvor iz bolnice je saopštio da je to >> Pročitaj celu vest na sajtu B92 << zbog dodatnih kontrola.\nZabrinutost zbog Abeovog zdravlja porasla je početkom meseca nakon što se u novinama pojavila vest da je povraćao krv u kancelariji u julu, iako je iz njegovog kabineta demantovano da je u lošem zdravstvenom stanju.\nAmari je u nedelju, gostujući na televiziji, rekao da se Abe oseća krivim zbog ideje da uzme odmor i rekao da on mora da se odmori makar nekoliko dana.\nAbe ove godine nije išao na uobičajeni odmor zbog situacije sa korona virusom.\nAbe je tokom svog prvog mandata 2007. godine podneo ostavku zbog crevne bolesti, a na vlast se vratio 2012. godine kada je i objavio da je pobedio bolest, a nakon prošlogodišnjih izbora postao je japanski premijer sa najdužim terminom na vlasti.


OVAJ ČOVJEK ĆE VAM DATI 5 MILIONA DOLARA: Uslov da ih dobijete je da riješite ovaj problem – Izaberi Zdravo OVAJ ČOVJEK ĆE VAM DATI 5 MILIONA DOLARA: Uslov da ih dobijete je da riješite ovaj problem – Izaberi Zdravo OVAJ ČOVJEK ĆE VAM DATI 5 MILIONA DOLARA: Uslov da ih dobijete je da riješite ovaj problem – Izaberi Zdravo\n« Odaberite jedan od ovih puteva i saznat ćete kakvu dušu imate\nNAJLJEPŠA VIJEST DANA: Mala Petra (4) je pobijedila…. »\nŠvedski milijarder Laslo Zombatfalvi, osnivač Fondacije za globalne izazove, odlučio je da da pet miliona dolara onome ko uspije da riješi trenutnu veoma zapetljanu situaciju po pitanju svjetskih zbivanja.\nOn je na stranici Fondacije objavio poruku u kojoj je napisao kako je svijetu potrebna nova ideja i filozofija uređenja države, koja će izvući čitavu planetu iz problema kojima se ne vidi kraj, a za rješavanje uzroka je možda i prekasno.\nNagradu će tako dobiti onaj pojedinac, univerzitet, grupa, ustanova ili udruženje koje može da posluje bilo gdje na svijetu, a koje predloži najbolje alternativno rješenje za model državnog uređenja, bilo da taj prijedlog bude nešto poput „popravnog ispita“ za već postojeće i poznate ili kao potpuno nova reforma cjelokupnih nama do sada poznatih modela državnih uređenja.\nTaj novi predloženi model mora da bude jasan, da jasno definiše probleme i da ukaže u kojoj sferi uređenja bi morale da se naprave promjene i koje bi to promjene bile, a neki od problema na koje Fondacija sama ukazuje su klimatske promene, prenaseljenost, povećanje broja stanovnika u određenim dijelovima svijeta i siromaštvo!\nRok za prijavljivanje prijedloga je 30. septembar, a nakon toga će na stranici Fondacije biti objavljen spisak najboljih ideja.


Oružane snage BiH primaju 600 vojnika – Visoko.ba\nORUŽANE SNAGE BiH PRIMAJU 600 VOJNIKA: Mogu se prijaviti putem interneta ili telefona.\nMinistarstvo odbrane BiH, u skladu sa planskom popunom personala Oružanih snaga BiH, raspisalo je 15. maja ove godine oglas za popunu 600 upražnjenih formacijskih mjesta u Oružanim snagama BiH u početnom činu vojnika.\nRok za predaju prijava sa pratećom dokumentacijom na javni oglas je 30 dana od dana objavljivanja na službenoj internet-stranici Ministarstva odbrane BiH.\nVažno je napomenuti i da kandidati nisu mlađi od 18 godina niti stariji od 27 godina u vrijeme prijema, to jeste na dan 1. februara 2021. godine.\nIz Ministrastva naglašavaju da sve veću zainteresovanost za vojnički poziv pokazuju pripadnice ženskog spola, što se podudara sa potrebom i namjerom da se poveća i osigura odgovarajući postotak pripadnica OSBiH.\n“Kandidati koji trenutno pohađaju završni razred srednje škole, osim prijave na javni oglas i druge dokumentacije koja se traži, mogu dostaviti dokaz da pohađaju završni razred srednje škole, s nazivom vrste škole i zvanja koje stječu”, navedeno je u saopštenju.\nPotrebne informacije i obrasce prijave kandidati mogu preuzeti na službenoj internet-stranici Ministarstva odbrane BiH www.mod.gov.ba ili dobiti od centara za regrutovanje i tranziciju putem sljedećih telefona:\n← Čović pokušava s Nikšićem i Radončićem formirati novu parlamentarnu većinu bez SDA!\nAdvokati potvrdili: Novalić može nesmetano obnašati svoju dužnost →\nAldin Šljivo: Toplovod do Sarajeva DA, ali prvo rekonstrukcija i proširenje grijanja na području Kaknja


Ambasador Nemačke posetio koncern Bambi Banat - Dnevni list Danas\nPočetna » Ekonomija » Ambasador Nemačke posetio koncern Bambi Banat\nAmbasador Nemačke posetio koncern Bambi Banat\nAmbasador Nemačke u Srbiji Andreas Cobel posetio je juče koncern Bambi-Banat u Požarevcu. Generalni direktor Bambi-Banata Miroslav Miletić upoznao je visokog gosta sa poslovanjem kompanije, kao i sa proizvodnim programom. Razmotrena je i mogućnost ulaska koncerna Bambi-Banat na nemačko tržište, posredstvom velikih trgovinskih lanaca, poput Metroa.\n0Piše: DanasOnline 07. marta 2007. 00.00\n– Koncern Bambi Banat uspeo je da se nametne konkurentnim proizvodima kreiranim po najvišim svetskim standardima, kao što su ISO 9000:2000 i HACCP. Krajem 2006. godine počeo je da radi koncern za proizvodnju i promet konditorskih proizvoda Bambi-Banat sa sedištem u Beogradu. Ova kompanija je nastala pripajanjem jedne od najstarijih fabrika čokolade i bombona Banat iz Vršca, lidera, u proizvodnji konditorskih proizvoda, Bambiju iz Požarevca. Planirano je da u 2007. godini Bambi-Banat proizvede 28.000 tona proizvoda i ostvari prihod od 72,5 miliona evra – podsetio je Miletić.\nCobel je istakao da je impresioniran visokim kvalitetom proizvoda Bambi-Banata, a posebno higijenom koja prati proizvodnju, od čega umnogome zavisi pronalazak poslovnih partnera na probirljivom zapadnom i nemačkom tržištu.\nIstina je da su brojni proizvodi već našli svoje mesto na nemačkom tržištu. Očigledno je takođe da je Bambi-Banat mnogo investirao u kvalitet proizvodnje. Dostignuti su standardi koji su veoma bliski evropskim. Bambi je pionir u ovakvom odnosu prema tržištu i nadam se da će uspeti da se probije na nemačko tržište i da će naći adekvatne poslovne partnere i saradnike – naglasio je Andreas Cobel.


Pooštriti sankcije za sudije i tužioce i objelodaniti imovinu\tIstaknuto\nPetak, 20 April 2018 17:45\nIzvještaj Evropske komisije o napretku BiH zvanično je zamjeniku predsjedavajućeg Savjeta ministara BiH Vjekoslavu Bevandi u srijedu predao specijalni predstavnik i šef Delegacije EU u BiH Lars Gunar Vigemark. Njegov dio posvećen je oblasti pravosuđa i osnovnih ljudskih prava, a u njemu je navedeno da postoje nedostaci u Zakonu o Visokom sudskom i tužilačkom savjetu (VSTS) BiH.\n"VSTS BiH bi u nastupajućoj godini naročito trebalo da se posveti sprovođenju akcionog plana, pogotovo dijelova koji se odnose na jačanje disciplinskih sankcija i integriteta pravosuđa, uključujući i unapređenje imovinskih kartona sudija i tužilaca. Većina mjera treba da bude stavljena na dnevni red i od strane zakonodavca", navela je Evropska komisija u izvještaju.\n"Još se treba snažno pozabaviti pitanjem korupcije u pravosuđu", naveli su u Evropskoj komisiji.\n"Ustavni i zakonski okvir ostaje slab u pogledu davanja garancija za nezavisnost, nepristrasnost i autonomiju sudija i tužilaca", istakla je Evropska komisija.\n"Moguća je preraspodjela predmeta bez specifičnog opravdanja i ne postoji sistem za kontrolu preraspodjela", navela je Evropska komisija.\n"Svi treba da snose odgovornost za kvalitet svog rada, postoje disciplinski postupci i VSTS koji prati kvalitet rada sudija i tužilaca. Da li treba više disciplinskih postupaka, to je predmet posebne analize koja treba da obuhvati i kvalitet sudskih odluka", kazao je Bubić.\n"Ne može se napraviti rez, izbrisati sve i krenuti ispočetka, već mora da se sprovodi kontinuirao poboljšanje kompletnog pravosudnog sistema. Sve treba dodatno da se usavršava - od propisa i ljudi do prakse", istakao je Bubić.\nPosljednja izmjena Petak, 20 April 2018 15:04\nViše iz kategorije: « CIK: Sa biračkog spiska izbrisano 4.000 preminulih osoba Džakulin ''šamar'' SDS-u: Dragičević direktor Sektora za carine »


Autor Tema: Pećina Lasko (Pročitano 19144 puta)\n« poslato: 14.10.2013. 18:24 »\nPećina Lasko nalazi se na jugozapadu Francuske, do otkrića ove praistorijske Sikstinske kapele došlo je u avgustu 1940. godine. Jedna od najdivnijih pećina na svetu, vremeplov koji nas vodi u daleku prošlost, galerija koja čuva bogatstvo - sve je to čuvena pećina Lasko.\nPriča o otkrivanju pećine Lasko deluje nalik kakvoj bajki ili snu. Dalekog 12. septembra 1940. dvojica dečaka lutala su šumom na jugozapadu Francuske. Loveći zečeve sa svojim psom naišli su na neobičnu jamu. Radoznalo kuče odmah je počelo da kopa zemlju ne bi li produbilo jamu, a dva dečaka nisu ni slutila da će to biti ulaz u „predistorijski Versaj“.\nNepregledna pećina sačuvala je od zaborava neverovatne slike stare vekovima. Tek 1948. godine otvorena je za javnost nakon što je tim najvećih svetskih stručnjaka uspeo da zaštiti umetnička dela na zidovima pećina.\nGodinu dana pre otvaranja Ralf Morsi bio je prvi fotograf kojem je dopušteno da uđe u pećinu i svojom kamerom zabeleži vredna umetnička dela, svedočanstva davnih vremena o kojima se tada malo znalo.\nSada devedesetogodišnjak, ovaj živahni starac rado se priseća tih vremena kada je radio za američke magazine „Time“ i „Life“.\n„Life je tada otvorio svoju biro u Parizu, neposredno posle završetka Drugog svetskog rata. Jednog dana dobili smo poruku iz Njujorka da bi trebalo da obiđemo nekakvu pećinu o kojoj svi pričaju. Uradili smo malo istraživanje i shvatili da, iako je pećina otkrivena pre nekoliko godina, niko još nije fotografisao njenu unutrašnjos. Zapravo, veoma malo ljudi ju je uopšte obišlo, osim naučnog tima“, priča Morsi o tim danima.\nUbrzo su počele pripreme i Morsi se kroz kratak period našao oči u oči sa „umetnošću kromanjonaca“.\n„Prvi pogled na te slike bio je zaista neverovatan. Bio sam zadivljen bojama i načinom na koji su se tako živo održale i posle hiljadu i hiljadu godina, kao da su juče naslikane. Većina ljudi nema predstavu o tome o koliko velikim delima ovde govorimo. Postoje prizori životinja dugački i po pet metara“, dodaje fotograf još uvek uzbuđen kao kada je prvi put ušao u pećinu.\nOn napominje da, iako je u pitanju velika privilegija, to nije bio nimalo lak posao. Zahtevao je veliku fizičku spremnost, mnogo znoja i modrica, ali je Morsi bio istrajan u nameri da dokumentuje veličanstvene murale.\nMeđutim, ni pune dve decenije nakon otvaranja pećine za javnost, umetnička dela našla su se u opasnosti. Već 1963. godine pećina je zatvorena jer je uočeno da su umetnine oštećene ugljen dioksidom koji je dolazio iz izdaha brojnih posetilaca.\nDanas svega mali broj ljudi tokom nekoliko određenih dana godišnje može da obiđe pećinu Lasko, a tim stručnjaka neprekidno radi ne bi li sačuvao vredan umetnički zapis od zaborava. Morsi je zato postavio galeriju svojih fotografija na sajt magazina „Life“ ne bi li bar na taj način učinio dostupnim blago koje poseduje „predistorijski Versaj“, kako mnogi nazivaju ovu magičnu pećinu.\nOdg: Pećina Lasko\n« Odgovor #1 poslato: 14.10.2013. 18:34 »


LDP: Dačić ponizio Srbiju, ponaša se kao portparol Moskve\nBeta 11. avgusta 2018. 09:40\nLiberalno-demokratska partija (LDP) ocenila je danas da je srpski ministar spoljnih poslova Ivica Dačić privatnu posetu portparolke Ministarstva spoljnih poslova Rusije Marije Zaharove iskoristio da još jednom pošalje poruke koje svadjaju Srbiju sa zapadnim državama, u nadi da će Rusija čuti njegove stavove.\nLDP smatra da je Dačić neprimerenim ponašanjem uvredio svakog gradjanina Srbije, jer se umesto obraćanja koje objašnjava razlog i prirodu posete Marije Zaharove, čuo Dačić koji, „po ko zna koji put, obesmišljava funkciju na kojoj se nalazi“ i ponaša kao ambasador Rusije u Beogradu.\n„Antizapadnu histeriju, kojom je objasnio nekakvu nepravdu koja je kriva za našu propast, pratila je vašarska atmosfera posete koja je valjda trebalo da opiše Srbiju kao zemlju u koju ruski činovnici svrate u prolazu, da odavde pošalju izjave koje ih preko naše kičme konfrontiraju sa Zapadom, dok smo mi statisti bez prava da svoje interese stavimo u prvi plan“, navela je Liberalno-demokratska partija u saopštenju.\nLDP ističe da interesi Rusije nisu interesi Srbije, kao i da oni koji vode Srbiju moraju konačno da razumeju da gradjani „nisu pešadija ruske spoljne politike, a da ministri ne mogu da izgledaju kao ruski portparoli lišeni svake pristojnosti“.\n„Srbiji treba ubrzan ulazak u Evropsku uniju i NATO. Potrebno nam je rešenje kosovske krize koje nije napisano u Moskvi, nego je dogovor Beograda i Prištine, odnosno dva društva, kao što je nužna i promena regionalne politike, koja suzbija ruski uticaj u Bosni i Hercegovini“, poručio je LDP.\nPromena spoljnih prioriteta Srbije, kako su ocenili, za rezultat će imati i relaksiranje unutrašnjih odnosa, koji su poslednjih meseci dodatno zatrovani ofanzivom nacionalističkih snaga koje svoje uporište i oslonac traže u Moskvi.\nDačić je juče na konferenciji za novinare u Beogradu sa Marijom Zaharovom kazao da je predlog o razgraničenju Kosova odraz želje za pronalaženje kompromisnog rešenja za to pitanje i da ga ne treba tumačiti kao slabost, nazivajući licemerima one koji se protive promeni granica.\n„Kako ih nije sramota da govore da nema promene granica, oni koji su nas bombardovali da bi srušili naše granice? Kako vas nije sramota, licemeri? To važi i za Makedoniju koja je priznala nezavisnost Kosova i kaže da sad nema promene granica“, rekao je Dačić i dodao i da „Veliku Britaniju više ne može da spominje jer nju ne zanima koji je srpski stav“.\nRekao je da je „Pandorina kutija otvorena“ i poručio onima „koji misle da je (Srbija) slaba, da se ne igraju sa živcima Srbije“.\nNarodna stranka: Najveći broj autobusa za miting SNS-a popunjen radnicima Simpa i…\nDjilas: Bez dijaloga vlasti i opozicije nema smanjenja tenzija u društvu\nDJB podržao protest novinara ispred Tužilaštva u Beogradu\nInicijativni odbor SzS za Kosovo i Metohiju traži zaštitu za…\nKRIK: Istraga za ubistvo Olivera Ivanovića proširena na…\nGradjani iz svih krajeva Srbije stigli u Beograd i kreću se…\nNarodna stranka: Najveći broj autobusa za miting SNS-a…\nProvokacija: Ambasador Skot pred srpskim đacima otcepio…


www.tolkien.rs • Pogledaj temu - Projekat KC Sakurabana\nProjekat KC Sakurabana\nod vortodox u Ned Sep 21, 2014 2:24 am\nNakon Skupštine udruženja Sakurabana, koja je održana u nedelju 14.09.2014. godine, imajući u vidu trenutnu situaciju, odlučeno je da se pokrene veoma ambiciozan projekat otvaranja Kulturnog centra Sakurabana. Kako bi se ovaj plan sproveo u delo otvorena je Indiegogo stranica. Detaljne informacije možete naći ovde:\nKako bismo otvorili Kulturni centar Sakurabana trebaće nam pomoć svih Vas. Ako ne možete da pomognete novčano, pomozite tako što ćete podeliti informaciju o ovome gde god možete. Ukoliko imate neke ideje kako možete da pomognete, slobodno nas kontaktirajte: sakurabanabeograd@gmail.com\nNadamo se da ćemo uspeti da otvorimo KC Sakurabana i da ćemo moći da zagarantujemo opstanak konvencije Japanizam i nastavak daljeg rada udruženja.\nPridružio se: Sub Jan 29, 2011 9:19 pm\nRe: Projekat KC Sakurabana\nod DjoX u Pon Nov 10, 2014 7:12 pm\nJa cu da uhvatim 2-3 hobotnice,vi sredite school girl uniforme i ima da bude bum,pazi shta ti kazem!\nZezam se,cool je prica,imam ja ovde neku ekipu iz Nisha koja se time bavi pa cu da im prenesem,mada su sigurno bolje upoznati od mene!


Razorena pijaca u Homsu\nU napadima sirijskih bezbednosnih snaga na sela na severu zemlje i granatiranju pobunjeničkih delova Homsa, poginule su 63 osobe, dok Crveni krst traži dnevni prekid vatre radi dostave pomoći.\nAktivisti javljaju da je u bombardovanju Baba Amra, sunitskog dela Homsa, poginulo najmanje 30 ljudi i ranjeno više od 200, a da su među poginulima najmanje dva deteta. Aktivisti takođe javljaju da je u napadima na sela u pokrajini Idlib na severu zemlje, poginulo najmanje 33 civila.\nBroj žrtava ne može da se proveri, jer su telefonske veze sa gradom u prekidu, a sirijske vlasti ne dozvoljavaju pristup stranim novinarima. Međunarodni komitet crvenog krsta je danas zatražio od sirijskih vlasti i pobunjenika da odmah prihvate dvosatni prekid vatre dnevno, da bi mogla da se dostavi hitna pomoć i evakuišu bolesnici i ranjenici. Predsednik Međunarodnog komiteta Jakob Kelenberger je izjavio da su u Homsu i drugde, cele porodice danima izolovane, bez dovoljno hrane, vode i medicinske nege. Portparol Bele kuće Džej Karni, izjavio je da Sjedinjene Države podržavaju humanitarni prekid vatre.\nTakođe danas, američki Državni sekretarijat izgleda da otvara vrata za moguće naoružavanje sirijskih pobunjenika. Portparolka Viktorija Nuland je izjavila da bi za zemlju bilo najbolje političko rešenje, ali da bi Sjedinjene Države – ako predsednik Asad odbije da se prikloni diplomatskom pritisku – „mogle da razmotre i dodatne mere“.\nSirijska organizacija za ljudska prava sa sedištem u Britaniji, u međuvremenu javlja da se od Damaska prema Homsu kreće vojni konvoj od više od 50 vozila, uključujući tenkove i oklopne transportere.\nRusija je u međuvremenu saopštila da neće prisustvovati međunarodnoj konferenciji o Siriji krajem nedelje, jer na njoj neće biti zastupljena Sirijska vlada. Rusko Ministarstvo inosranih poslova je saopštilo da bi Savet bezbednosti Ujedinjenih nacija trebalo da uputi u Siriju specijalnog humanitarnog izaslanika.\nTakozvani „Prijatelji Sirije“, grupa zapadnih i arapskih zemalja koje se protive obračunu predsednika Bašara al-Asada sa opozicijom, planira da na sastanku u petak u Tunisu poveća pritisak na Sirijsku vladu da prekine krvoproliće. Rusija i Kina podržavaju Asadov program reformi, koji je sirijska opozicija odlučno odbacila.


Američki državni sekretar Majk Pompeo rukuje se sa Kim Jong Čolom pre sastanka Pjongjangu (Foto: AFP/POOL/ Andrew Harnik)\nAmerički državni sekretar Majk Pompeo završio je prvi od dva dana razgovora u Severnoj Koreji o okončanju programa proizvodnje nuklearnog oružja Pjongjanga. Sastanci se opdigravaju u jeku izveštaja da američke obaveštajne agencije procenjuju da severnokorejski lider Kim Džong Un nastavlja aktivnosti na razvoju infrastrukture za nuklearni i raketni program.\nPompeo se najpre susreo sa visokim zvaničnikom vladajuće partije i bivšim šefom obaveštajne službe Kim Jong Čolom i ministrom spoljnih poslova Ri Jong Hoom, koji su ga dočekali na aerodromu.\n"Posle samita, konsultacije su nastavljene", rekao je Pompeo. "Na ovom putovanju ja tražim da popunim neke detalje u tim posvećenostima i da nastavim zamah prema sprovođenju onoga što su dvojica lidera obećala jednom drugom i svetu. Očekujem da je DPRK spremna na isto".\nNapredak za koji postoji nada mogao bi da bude postignut je vraćanje posmrtnih ostataka američkih vojnika ubijenih tokom Korejskog rata 1950-53. Obe strane sugerisale su da je Severna Koreja voljna da vrati nekolko desetina, ako ne i stotina posmrtnih ostataka.\nAli malo pre Pompeovog dolaska, državni mediji Severa kritikovali su Vašington zbog kritika na račun severnokorejskog odnosa prema ljudskim pravima.\nPompeo, koga je Donald Tramp postavio da nagleda Kimova obećanja data u Singapuru, da će denuklearizovati Korejsko poluostrvo, vodiće diskusije u glavnom gradu Severne Koreje dva dana. Ovo je Pompeova treća poseta Severnoj Koreji ove godine i prva tokom koje će noćiti u njoj.\nNa Singapurskom samitu, Kim je pristao na "kompletnu denuklearizaciju" Korejskog poluostrva, ali nisu razrađeni detalji o tome kako i kada bi to moglo da se dogodi. Pompeo se nada da će pritisnuti Severnu Koreju da radi na pisanju plana za okončanje nuklearnog programa Pjongjanga i da će Sever izneti detalje kako se može sprovesti verifikacija urađenog.\nAmerički mediji su proteklih dana preneli snimke za koje se navodi da prikazuju ekspanziju objekata povezani sa za severnokorejskim nuklearnim programom.\nSevernokorejsko postrojenje za proizvodnju raketa u gradu Hamhungu, viđeo na ovom satelistskom snimku napravljenom 29. juna 2018.\nMeđutim, predsednik Tramp je nastavio da hvali rezultate samita u Singapuru uprkos skepticizmu nekih članova Kongresa.\nDan posle samita, Tramp je rekao da se svi sada osećaju mnogo bezbednijim nego onog dana kada je on preuzeo funkciju.\n"Ne postoji više nuklearna pretnja iz Severne Koreje".\nOve nedelje, Tramp je na Tviteru rekao da je njegova administracija imala "mnoge dobre razgovore" sa Severnokoreancima u vezi sa njihovim planom denuklearizacije i da je zbog toga "cela Azija oduševljena".\n"Da nije bilo mene, sada bismo bili u ratu sa Severnom Korejom", dodao je Tramp.\nTrampov savetnik za nacionalnu bezbednost Džon Bolton rekao je da bi Severna Koreja mogla da razmontira svoj nuklearni arsenal u roku od godinu dana, ali drugi zvaničmici SAD rekli su da se nadaju da to može da bude postignuto do kraja Trampovog prvog mandata u Beloj kući, januara 2021.\nSung Jun Li, profesor Korejskih studija na Univerzitetu Tafts, kaže za Glas Amerike da denuklearizacija znači različite stvari za SAD i Severnu Koreju, gde Vašington podrazumeva da se to odnosi samo na Pjongjang, dok Severna Koreja poziva na Korejsko poluostrvo očišćeno od nuklearnog oružja, iako nema indicija da i Južna Koreja poseduje nuklearni arsenal.\nOn je rekao da Severna Koreja, "menajući mogućnost svog odustajanja od nuklearnog oružna i pozivajući na postamitovski samit", drugi sastanak sa Trampom, uspeva da prevuče pregovore preko detalja bilo kakve denuklearizacije.\nLi kaže da je Severna Koreja stvorila "iluziju, privid ustupaka" prema Sjedinjenim Državama, oslobađajući trojicu Amerikanaca koje je držala i uništavajući jedno od svojih postrojenja za nuklearne probe, kako bi navela SAD da olakšaju sankcije prema Severu, no Vašington nije pokazao znake popuštanja.\nOn kaže da su se odnosi između SAD i Severne Koreje "dramatično preokrenuli" u severnokorejsku korist tokom poslednjih nekoliko meseci.\nLi kaže da je Kimovo proširenje nuklearne infrastrukture, čak i posle Singapurskog samita, "ono što Severna Koreja radi tokom poslednjih 25 godina", dajući obećanja u zamenu za razvučene pregovore u nadi da će dobiti ustupke od SAD.


IslamBosna » Princ UAE prebjegao u Katar\nPrinc UAE prebjegao u Katar\nIslamBosna.ba– Princ Ujedinjenih Arapskih Emirata (UAE) prebjegao je u Katar nakon raskola sa prijestolonasljednikom Abu Dabija, Muhammed bin Zajedom, navodi Telegraph.\nŠejh Rašid bin Hamed eš-Šerki, sin emira Fudžejre, jednog od sedam emirata koji čine UAE, dobio je azil preko ambasade Katara u Londonu. Eš-Šarki je došao 19. maja u ambasadu Katara u Londonu, dok je navodno 23. maja privatnim avionom otputovao za Katar.\nEš-Šerki je bio predsjednik Odbora za kulturu i medije Fudžeire i očekivalo se da bude imenovan za prijestolonasljednika istočnog emirata međutim interni raskol između Eš-Šerkija i Bin Zajeda je nastao kada je Eš-Šerkijev mlađi brat predložen kao prijestolonasljednik.\nNjegov prebjeg u Katar može produbiti krizu u Zaljevu koja je počela prije više od godinu dana kada su UAE, Saudijska Arabija, Bahrei i Egipat optužili Katar da podržava terorizam i da je blizak Iranu. Vlada Katara kategorički je porekla ove tvrdnje te je izdržala zračnu, kopnenu i pomorsku blokadu navedenih zemalja.\nEš-Šerki je važan izvor jer je prisustovao sastancima Vrhovnog vijeća UAE i mogao bi se koristiti kao obavještajno sredstvo, navodi Telegraph. Katar je navodno ponudio Eš-Šerkiju 6,7 miliona dolara u kešu, sigurno utočište u palati u Dohi kao i diplomatsku ulogu u posredovanju u Zaljevskoj krizi nakon što su saznali da se više od mjesec dana nalazi u hotelu u Londonu.


Nedavno rušenje drevnih spomenika u Siriji podsetilo je čitav svet da nezamenjivi predmeti iz svetske kulturne baštine lako mogu da budu zauvek izgubljeni - bilo usled konflikta ili neke prirodne katastrofe. Koristeći veoma priuštivu tehnologiju, naučnici sa Univerziteta Indijane u saradnji sa istoričarima umetnosti iz čuvene Galerije Ufici u Firenci započeli su petogodišnji projekat – pravljenje virtuelnih kopija drevnih grčkih i rimskih skulptura koje su u vlasništvu pomenute galerije.\nMnoge od 1.250 drevnih skulptura izloženih u Galeriji Ufici umetnicima služe za inspiraciju, dok ih istoričari i antropolozi detaljno proučavaju. Ukoliko bi bilo koji od tih eksponata bio uništen, to bi bio nenadoknadiv gubitak.\nUltra-dugoročno čuvanje stvarnih predmeta u digitalnom formatu doskora je bio spor i skup proces. To više nije slučaj, kaže vođa projekta sa Univerziteta Indijane, profesor Robert Frišer.\n“Sada možemo da dobijemo 3D podatke o skulpturi u prirodnoj veličini za oko pola sata, posle čega ih obradimo u roku od sat ili dva”.\nIzuzetno precizni snimci se izučavaju sa svih strana, a zumiranje ne umanjuje rezoluciju već otkriva još više detalja. Frišer ističe da specijalni program čak omogućava da se zaviri u prošlost.\n“Zemlja podrhtava dok se okreće oko svoje ose i Sunca, a nebo danas ne izgleda isto kao što je izgledalo pre 200 godina, a kamoli pre nekoliko hiljada godina”.\nKrajnji cilj je da se eksponati postave u okruženje koje je digitalno rekonstruisano, sa mogućnošću da se uslovi u njemu menjaju.\n“Atmosfera, pozicija Sunca, ili zvezda, ili Meseca, ili da se ljudi kreću kao avatari, kako bismo proučavali i razumeli ljudsko ponašanje u prošlosti prema takvim prostorima i umetničkim delima u tim prostorima”.\nPo završetku, digitalne kopije drevnih skulptura biće objavljene na nekoliko vebsajtova i dostupne javnosti.


Jeremić: Zastava Kosova ih ne pogađa - Politika - Dnevni list Danas\nPočetna » Politika » Jeremić: Zastava Kosova ih ne pogađa\nJeremić: Zastava Kosova ih ne pogađa\nPredsednik Narodne stranke Vuk Jeremić izjavio je da državni vrh Srbije zastava Kosova u Notr-Damu „preterano ne pogađa“.\n7Piše: FoNet 09. novembra 2018. 10.13\nRekao je i da predstavnik Kosova ne bi ni bio pozvan na ceremoniju obeležavanja 100 godina od završetka Prvog svetskog rata da za tu priliku nije predviđen „performans“ Aleksandra Vučića i Hašima Tačija.\n„Da nije bilo tajnih sastanaka između njih dvojice marta ove godine na kome su otpočeli pregovore o ‘razgraničenju’ i gde se rodila ideja o zajedničkom pojavljivanju u Parizu 11. novembra, predstavnik Kosova ne bi prisustvovao toj ceremoniji“, rekao je Jeremić u emisiji „Zumiranje“.\nKako je prenela Narodna stranka, Jeremić smatra da Srbija velike događaje, poput predstojećeg u Parizu, koristi na pogrešan način i da postoji suštinski problem shvatanja diplomatije kod vladajućeg režima. „Cilj prisustva državnog vrha na nekom diplomatskom skupu je da se on atraktivno predstavi u državnim tabloidima i na ‘Pinku'“, rekao je Jeremić i dodao da se od diplomatskih odnosa pravi vulgarna predstava.\nJeremić smatra da je i Vučićeva izjava da je njegova politika o razgraničenju doživela poraz, potpuno neistinita.\n„Realnost je da smo danas u poodmakloj fazi razgovora o ‘razgraničenju’, odnosno o korekciji administrativne linije razgraničenja Kosova i ostatka Srbije, koja bi pravno obavezujućim sporazumom postala zvanična državna granica“, kazao je Jeremić i dodao da to podrazumeva i članstvo Kosova u UN. „Mi se faktički nalazimo u završnoj fazi pregovora, i u prvoj polovini 2019. godine se može očekivati diplomatsko-medijski ‘blickrig’ u kome će se samo saopštiti šta su se dve strane dogovorile“, rekao je Jeremić, koji smatra da bi posle toga usledila skupštinska deklaracija, referendum ili parlamentarni izbori na kojima bi Vučić tražio podršku za svoju odluku.\nKosovo i Metohija, Narodna stranka, Vuk JeremićBeograd\nKurti najavio ‘političke korake’, odluka Ustavnog suda Kosova o Tačijevom ukazu neprihvatljiva\nVuk Jeremić odgovarao na pitanja čitalaca na Fejsbuku (VIDEO)\nIstraživanje: Većina privrednika iz Srbije i Kosova veruje da saradnjom pospešuju poslovanje\n09. novembra 2018. u 10.31\nZastava je manje vise problem, mnogo je veci problem to sto je Jeremic senilan, pa zaboravio na donesenu Rezoluciju o Kosovu u Njujorku, za vreme njegove funkcije ministra spoljnih poslova.\nSlobodan Nikodijevic kaže:\n09. novembra 2018. u 11.35\nBRAVO…BRAVO…Draga, Milane i Tanja…BRAVO za vase komentare!!!!!\n09. novembra 2018. u 10.38\nNe brine me mnogo izjava Jeremica, ionako je on bio diplomata koji nista nije uradio za Kosovo, sada ne mozemo 2x nista da postignemo, postici cemo nesto, jer je to njegovo nista bilo bas veliko nista!\n09. novembra 2018. u 11.07\nJeremicu, zar imas hrabrosti da se oglasis? Zar nemas ni malo stida da pricas o Kosovu koje ste ti i tvoji „partneri“ prodali???! I sada ocekujes da se predsednik Aleksandar Vucic ne pojavi u Parizu?! A gde si bio da pricas o toj zastavi pre 10 godina?!\n09. novembra 2018. u 11.58\nZastava samoproglasene republike nije bila kacena po Parizu pre deet godina i takozvana republika Kosovo je bilo predstavljeno sa zvezdicom koja je ukazivala na Rezoluciju 1244.\nNisam siguran da se ta praksa odrzala sa trenutnom vlascu koja se grli sa njihovim predstavnicima po skupovima.\n09. novembra 2018. u 11.32\ng.Jeremicu, Vi ste ucinili najgoru gresku prema Srbiji i srbskom narodu, kada ste odgovornost po pitanju KiM iz SB UN-a preneli u Brisel!!!!\nZato Vi nebiste trebali o nikome ni reci da prozborite, vec da se STIDITE i da se IZVINETE sopstvenom narodu za to sto ste ucili!!!!!!!\n09. novembra 2018. u 11.53\nZasto bi se izvijao?


Potraga za ubicom američkih oficira\nProtesti širom Avganistana počeli su prošlog utorka, kada su pripadnici NATO-a u vazduhoplovnoj bazi Bagram zapalili primerke Kurana\nVlasti u Avganistanu su danas saopštile da tragaju za funkcionerom bezbednosne službe za koga se pretpostavlja da je pucajući iz blizine juče ubio dva američka oficira u visoko obezbeđenom komandnom centru Ministarstva unutrašnjih poslova u Kabulu.\nFunkcioneri su saopštili da je napadač 25-ogodišnji agent obaveštajne službe Abdul Sabur, koji je studirao u Pakistanu. Ubistvo američkih oficira – potpukovnika i majora – dogodilo se petog dana protesta širom zemlje koji su počeli prošlog utorka, kada su pripadnici NATO-a u vazduhoplovnoj bazi Bagram zapalili primerke Kurana.\nU protestima su poginule desetine ljudi. Avganistanski predsednik Hamid Karzai je danas preko televizije pozvao na mir, rekavši da je posle izražavanja osećanja, vreme za hladnokrvnost i mir. Uprkos njegovom apelu, protesti se nastavljaju. Jedan demonstrant je poginuo, a sedam američkih vojnika je ranjeno u današnjoj eksploziji granate u američkoj bazi u pokrajini Kunduz na severu zemlje.\nMeđunarodno vojno osoblje koje radi u službama Avganistanske vlade, juče je, posle pogibije američkih oficira, opozvano. NATO je saopštio da je odluka doneta s očiglednim ciljem da se snage zaštite. Avganistanski Taliban je prihvatio odgovornost za pucnjavu u ministarstvu i objasnio da je to osveta za spaljivanje svete muslimanske knjige. Američki predsednik Barak Obama i drugi američki funkcioneri su se izvinili za skrnavljenje Kurana, ali to nije bitno smanjilo gnev u Avganistanu i Pakistanu.


Pregled po tagovima: moda: PRObjave\nUvek u senci glamura i brendova, ostaje nezapažena činjenica da je modna industrija u svetu jedna od najbrže rastućih industrija, koja zapošljava preko 60 miliona ljudi širom sveta. Ovaj rastući...\nKompanija GateBizzCommunications je upravo lansirala Kickstarter kampanju za Threendie projekat, besplatnu 3D web platformu namenjenu za nezavisne modne dizajnere koji de imati šansu da predstave...\nOrganizacija: GateBizzCommunications d.o.o.\nSedam uspešnih godina karijere obeležilo je proteklu godinu međunarodno priznatog modnog kreatora, Anu Šekularac. Posle zapaženog uspeha u Parizu, Milanu, Londonu i ostalim modnim prestonicama...\nErotska scena na majicama? Iako nekad izazivaju brojne kontroverze, modni trendovi su uvek jedinstveni i neponovljivi. Jedan od najnovijih su neobični printovi koji za motive imaju najrazličitije...\nBeograd, 25. April 2014. / PR Objave Saopštenje -\nOvo sezone, čini se više nego svih prethodnih, mušku modu karakterišu upečatljivi trendovi. Bilo da ste svetski putnik, ljubitelj elegancije ili sportski tip, aktuelni broj Esquire magazina u...\nq: 31 - t: 0.09767 sec


- Nikada ne možete biti dovoljno spremni za ovakvu vanrednu situaciju i ukoliko bude takva odluka doneta, sigurno ćemo je realizovati kao što smo uradili i sve drugo što je naložila Vlada republike Srbije. Stavljanje jednog grada u karantin, pogotovo grada od dva miliona stanovnika, je jedna veoma opsežna operacija u kojoj ne može da učestvuje samo lokalna samouprava već će i vojska i policija. To će biti operacija koja zahteva veliki broj ljudi i mi ćemo je kao lokalna samouprava, u saradnji sa drugim državnim organima, sprovesti - istakao je Vesić.\nOn je dodao da većina Beograđana veoma poštuje mere koje propisuje Vlada republike Srbije, ali je dovoljno da nekoliko ljudi ne poštuje, pa da disciplina svih ostalih građana jednostavno "pada u vodu".\n- U našem gradu svi građani koji imaju više od 65 godina, a to je oko 400.000 građana, već se nalaze u nekoj vrsti karantina. Mi se trudimo da, preko volonterskih centara kojih je 17 na teritoriji Beograda, preko paketa koje upravo pakujemo u Štark areni, budemo u stalnom kontaktu sa njima i pomognemo im - istakao je Vesić.\nDr Tiodorović o tome šta da jedemo da bismo ojačali imunitet za vreme epidemije i šta zaraženi u samoizolaciji MORA DA POŠTUJE\n- U tom slučaju se nadam da ćemo izbeći scenario u kojem će čitav grad biti u karantinu. Ukoliko to bude moralo da se sprovede kako bi se sačuvali životi ljudi, to će biti sprovedeno, jer nama je, kako i predsednik Srbije i Vlada Srbije stalnio ističu, najvažnije da spasemo ljudske živote - zaključio je zamenik gradonačelnika.


istorija | Novosti.rs\nLUKA DRŽAVNI PRVAK IZ ISTORIJE: Učenik iz Stubice pobednik republičkog takmičenja\nUČENIK osmog razreda osnovne škole u Stubici, pri matičnoj školi „Branko Radičević“ u Popovcu kod Paraćina, Luka Stojadinović je pobedio na republičkom takmičenju iz istorije održanom u Novom Sadu.\n19. 05. 2022. u 14:09\nPREKO 10.000 STRADALIH: Ovo je niški logor smrti - mesto prvog organizovanog bekstva u Drugom svetskom ratu (1. deo)\nKROZ logor Crveni krst prošlo je 30.000 ljudi dok je njih 10.000 ubijeno ili umrlo usled užasnih uslova. Precizan broj nikada nije utvrđen, pošto su nacisti prilikom povlačenja uništili brojnu dokumentaciju. Utvrđeno je svega 1.910 imena streljanih\n17. 05. 2022. u 17:22\nU PROŠLOSTI se verovalo da reč ima dejstvo magije, te su roditelji davali deci imena sa snažnim značenjem, sa željom da im ime ulije snagu i jačinu.\n16. 05. 2022. u 20:16\nDOŽIVEO JE 256 GODINA: Ovo je rekao na kraju života - posle 23 braka u kojima je dobio preko 200 dece\nJEDNA od zanimljivih priča vezuje se za Li Čing Juena iz grada Kaošiunga, u kineskoj provinciji Šečvan koji je živeo neverovatnih 256 godina.\n14. 05. 2022. u 20:12\nLADISLAV DALMACIJU PRODAO ZA 100.000 DUKATA: Predavanje dr Borisa Stojkovskog o srednjovekovnoj Hrvatskoj\nDRUGI deo tribine o srednjovekovnoj Hrvatskoj počinje godinom 1102. u kojoj je ova država nestala. Dr Boris Stojkovski ističe da je tada ušla u sastav Ugarske i da su do kraja Prvog svetskog rata Dalmacija i Hrvatska bile deo srednjovekovne Ugarske, pa Habzburške monarhije.\n10. 05. 2022. u 22:43\nPOLITIČAR KOJI JE PRECRTAO ŽRTVE SOVJETSKE ARMIJE: Ovako je Lazanski govorio o "tragičaru veka" i rezultatima II svetskog rata\nMIROSLAV Lazanski, srpski novinar i ambasador Republike Srbije u Rusiji, preminuo je 4. avgusta 2021. godine, ali mnogi i dalje pamte njegove analize iz sfere odbrane i geopolitike.\n09. 05. 2022. u 21:49\nBLINKEN OPTUŽUJE PREDSEDNIKA RUSIJE: Putin pokušava da iskrivi istoriju\nAMERIČKI državni sekretar Entoni Blinken saopštio je povodom 77. godišnjice završetka Drugog svetskog rata da rusko rukovodstvo, kako kaže, "pokušava da iskrivi istoriju" i "opravda ruski napad na Ukrajinu".\n07. 05. 2022. u 17:42\nUSTAŠA PODMETNUO BOMBE U BEOGRADU, PA OD TITA TRAŽIO POMILOVANJE: U zločinačkoj akciji na Glavnoj železničkoj stanici povređeno je 14 ljudi!\nKRAJEM maja 1968. godine su na beogradskoj železničkoj stanici eksplodirale dve bombe. Od detonacija je povređeno 14 ljudi, a dvoje su ostali invalidi čitavog života.\n04. 05. 2022. u 00:11\nDELI NAS 75 VEKOVA: Rešavanje zagonetke vinčanskog pisma još traje (FOTO/VIDEO)\nNA prostoru Srbije pronađeno je više od 5.000 predmeta sa natpisima koji pripadaju Vinčanskoj kulturi.\n03. 05. 2022. u 19:55\nI SRBIJA IMA KIP SLOBODE: Statua od tri metra teška je skoro tonu, nalazi se u centru Beograda i mnogi je – ne vide (FOTO)\nIAKO je u Nemanjinoj ulici skoro uvek gužva, mnogi prolaznici, zbog visine na kojoj se nalazi, ne primećuju bronzanu statuu na vrhu zgrade Vlade Republike Srbije.\n28. 04. 2022. u 22:00\nPUTIN O OSNIVANJU RUSKE DRŽAVE: Doveo je u pitanje istorijsku teoriju, evo šta je rekao o Slovenima i vikinzima\nPREDSEDNIK Rusije Vladimir Putin doveo je u pitanje takozvanu normansku teoriju o formiranju staroruske države, piše RIA Novosti.\n20. 04. 2022. u 14:28\nPROFESOR MILOŠ KOVIĆ UPOZORAVA: Zapad nameće svoje viđenje srpske istorije\nPROFESOR istorije na Filozofskom fakultetu u Beogradu Miloš Ković smatra da mnoge stvari ukazuju na usredsređen napor najuticajnijih zapadnih zemalja da nametnu svoje viđenje istorije srpskog naroda.\n19. 04. 2022. u 16:08\nDVA VEKA ZEMUNSKE ISTORIJE: Knjiga dr Čedomile Marinković približava čitaocima zanimljive događaje iz davnina\nKNJIGA "Zemun (1717-1934)" dr Čedomile Marinković, novo je izdanje Kreativnog centra namenjeno svima koji žele da saznaju kako se živelo na području Zemuna tokom dvesta godina istorije.\n19. 04. 2022. u 13:52\nZAVIRITE U ZAVIČAJNI MUZEJ U ZEMUNU: Posetioci posle 20 godina, od septembra u Spirtinoj kući (FOTO)\nZAVIČAJNI muzej u Zemunu ponovo će, posle 20 godina, otvoriti vrata za posetioce, nakon rekonstrukcije Spirtine kuće u kojoj je smeštena ova kulturna institucija.\n18. 04. 2022. u 16:35\n"NE VERUJTE IM!" Lukašenko oštro o Zapadu - Ušlo je u modu da dolaze, plaču, izvinjavaju se... Oni rade svoj anglosaksonski posao!\nPOSTALO je moderno da predstavnici zapadnih zemalja posećuju memorijalne spomenike, ali su u stvari ravnodušni prema događajima tih godina, izjavio je predsednik Belorusije Aleksandar Lukašenko.\n16. 04. 2022. u 11:39\nPET GODINA JE TRAJALA RESTAURACIJA: Čuvena palata u Veneciji prvo put otvorena za javnost\nPROKURATIE Vekie na Markovom trgu u Veneciji – jedna od najpoznatijih zgrada u jednom od najpoznatijih gradskih trgova na svetu – otvorena je za javnost prvi put u svojoj istoriji.\n13. 04. 2022. u 22:52\n"25. MAJ" JE I SAM EKSPONAT: Neda Knežević, direktor Muzeja Jugoslavije, o 60 godina postojanja čuvenog istorijskog kompleksa\nZA SVOJ 70. rođendan, Josip Broz Tito je od Beograda dobio na dar "Muzej 25. maj". Jednu od prvih namenski građenih muzejskih zgrada kod nas, nastalu prema projektu Mihajla Mike Jankovića, na njen 60. rođendan, ako sve bude teklo prema planu, verovatno već u maju, čeka početak obnove fasade.\n10. 04. 2022. u 16:15\nI ZA TURKE KOSOVSKI BOJ VAŽNIJI OD DRUGIH BITAKA: Reporter "Novosti" u Istanbulskom vojnom muzeju, među vrednom baštinom (FOTO)\nVOJNI muzej u Istanbulu je na centralnom mestu postavke "Baština osmanskih vladara" kao jedan od najvažnijih eksponata izložio ogroman ratni steg pod imenom "Kosova standard".\n10. 04. 2022. u 14:00\nBUGARSKI ISTORIČAR: Šta je sledeće, zabrana slova „R“ i „P“ da ne bismo izgovarali Rusija i Putin?\nBUGARSKI istoričar Andrej Pantev izrazio je negodovanje u vezi sa predlogom ukrajinske ambasade u Bugarskoj da se promene nazivi nekih bugarskih ulica u kojima se nalaze ruska predstavništva.\n05. 04. 2022. u 21:46\n„MIT O AGRESIJI – HAJKA NA SRBE“: Neophodno HITNO povlačenje dodatka udžbeniku istorije, koji obiluje neistinama\nMINISTARSTVO prosvete i kulture zatražilo je od Misije OEBS-a i predstavnika međunarodne zajednice u BiH da iskoriste svoj uticaj i zatraže hitno povlačenje dodatka udžbeniku istorije za deveti razred osnovne škole, autora Almira Bećirovića i Nazima Ibrahimovića u kojem se, između ostalog, nadvodi da su "Srbi agresori na BiH".\n25. 03. 2022. u 23:41\nŠTA TO BRANE SRBIMA? Ković traga za rečima koje su zasmetale političkom Sarajevu\nISTORIČAR i univerzitetski profesor iz Beograda Miloš Ković rekao je da je angažovao advokata nakon što mu je zabranjen ulazak u BiH i da je u toku proces na čijem kraju bi trebalo da bude obelodanjeno koje su njegove reči zasmetale političkom Sarajevu.\n25. 03. 2022. u 00:26\nIZGLEDA IMPOZANTNO ČAK I IZDALEKA: Šta sve krije "Palata Srbija" unutar svojih zidina\nDA li šetaju pored nje ili je posmatraju tokom vožnje iz kola, u svakom slučaju nema osobe koja se ne oduševi veličinom i arhitekturom ove građevine od 65.000 kvadrata koja ulepšava Novi Beograd.\n21. 03. 2022. u 15:52\nISTRAŽENA GROBNICA "CRNOG PRINCA": Intrigantne tajne stare šest vekova\nEDVARD od Vudstoka, poznat kao Crni princ (15. jun 1330 – 8. jun 1376), bio je najstariji sin engleskog kralja Edvarda III\n21. 03. 2022. u 14:04\n10:51 FILIP FILIPOVIĆ ŠAMPION GRČKE: Olimpijakos našeg legendarnog vaterpoliste 10 put zaredom prvak svoje zemlje\nI PORED kiksa u Ligi šampiona vaterpolisti Olimpijakosa su dokazali da su neprisknoveni u Grčkoj. Predvođeni najboljim igračem sveta u prošloj godini Filipom Filipović savladali su u finalnoj seriji Vuljagmeni sa 3:0 u pobedama. Poslednji duel je bio najuzbudljiviji, jer je pobednik odlučen posle peteraca - 14:12 ( u regularnom toku bilo je 10:10). Inače Filipović je postigao četiri gola.


Mjuzikl “Mama mia”: Priča o muzici, ljubavi i prijateljstvu - Rebelgrade\nMjuzikl “Mama mia”: Priča o muzici, ljubavi i prijateljstvu\nPočetna » Kultura » Mjuzikl “Mama mia”: Priča o muzici, ljubavi i prijateljstvu\nNakon evrovizijske pobede 1974. godine svetska muzička scena postaje bogatija za još jedan pop -bend, švedskog porekla, čija ritmična melodija i zarazni stihovi osvajaju publiku širom sveta.\nMjuzikl “Mama mia” koji je naslovljen upravo po pobedničkoj numeri švedskog benda, postaje apsolutni hit, kako na Brodveju, tako i u drugim krajevima sveta, a ništa manje u Srbiji.\nPozorište na Terazijama svoju verziju planetarno popularnog mjuzikla izvodi 6. februara u Pozorištu na Terazijama, a predstava do sada beleži sve rekorde kada je posećenost u pitanju.\nMjuzikl “Mama mia” preveden je na 25 jezika, igra se u više od 50 zemalja, a do sada ga je pogledalo oko 60 miliona gledalaca.\nPrvi put je izveden u Londonu 1996. godine, a utemeljen je na hitovima legendarne grupe, pa samim tim spada u katergoriju takozvanih “džuboks” mjuzikla, gde se koriste pesme popularne muzike. U domaćoj verziji stihovi pesama su prevedeni na naš jezik, osim refrena koji je zadržao originalnu formu i čuvaju prepoznatljivost.\nViše od 150 glumaca i plesača izvodiće 30 najvećih hitova poznatog švedskog benda koje potpisuju bivši članovi benda, Bjorn Ulvaes i Beni Anedrson. Osim muzike, mjuzikl prati priču o ljubavi, prijateljstvu, porodici na izmeštenom ostrvu u Grčkoj.\nMjuzikl u Pozorištu na Terazijama beleži impozantne rezultate, pa ga je do sada pogledalo više od 50 hiljada ljudi, a u januaru 2019. godine odigrana je jubilarni 100. put.\nU glavnim ulogama su se našli:\nSkaj –Žarko Stepanov\nTanja – Dušica Novaković / Mina Lazarević


Kraj atletske karijere Lju Sjanga china radio international\nKraj atletske karijere Lju Sjanga\n2015-05-18 10:00:33 cri\nLju Sjang (31), poznati kineski atletičar i olimpijski pobednik trke na 110 metara sa preponama iz Atine 2004. godine, prestao je aktivno da se bavi ovim sportom nakon jučerašnjeg atletskog mitinga u Šangaju.\nOn je odluku da se povlači saopštio još sedmog aprila, preko društvene mreže „Vejbo" („Weibo").\nLju Sjang je pred poštovaocima i onima koji su ga sve ove godine podržavali izjavio da nikada nije bio uplašen pred teškoćama, preprekama i protivnicima i da se trudio da se bori i što bolje odgovori na izazove.\nLju Sjang će, osim po zlatu iz Atine, ostati upamćen i po svetskom rakordu u svojoj disciplini, koji je postavio u Lozani, jula 2006. godine (12 sekundi i 88 stotinki), kao i po osvajanju zlatne medalje na Svetskom prvenstvu u Osaki (Japan).\nOn je prvi atletičar u disciplini 110 metara sa preponama kom je pošlo za rukom da istovremeno osvoji zlatne medalje na Olimpijskim igrama i Svetskom prvenstvu.


Referentna kamatna stopa NBS smanjena na 3%\nIzvršni odbor Narodne banke Srbije (NBS) odlučio je danas da referentnu kamatnu stopu smanji sa 3,25% na 3%, jer je procenio da očekivano kretanje inflacije i njenih faktora u narednom periodu pružaju mogućnost za dodatno ublažavanje monetarne politike, saopštila je NBS.\nIstovremeno je doneta odluka o suženju koridora kamatnih stopa sa plus ili minus 1,5% na plus ili minus 1,25 procentnih poena, što znači da je kamatna stopa na depozitne olakšice ostala nepromenjena.\nUsporavanje inflacije u protekla tri meseca bilo je veće od očekivanog i međugodišnja inflacija je u martu iznosila 1,4%, što ukazuje da su inflatorni pritisci dodatno sniženi, navela je centralna banka.\nNiske inflatorne pritiske, kako je istaknuto, potvrđuje i kretanje bazne inflacije, koja je u martu usporena na 0,8% međugodišnje. To je njen najniži nivo otkada se inflacija meri promenom indeksa potrošačkih cena.\nIzvršni odbor je procenio da će se, prema projekciji, inflacija i narednih meseci zadržati oko tekućeg nivoa, a približavanje centralnoj vrednosti cilja očekuje se u toku naredne godine, čemu će doprineti i rast domaće tražnje.\n- Na to da su inflatorni pritisci ostali niski, ukazuju i usidrena inflaciona očekivanja finansijskog sektora i privrede, koji očekuju da će inflacija i za dve godine unapred biti na centralnoj vrednosti cilja (3%). Smanjenjem referentne kamatne stope, u uslovima niskih inflatornih pritisaka, NBS će pružiti dodatnu podršku kreditnoj aktivnosti i privrednom rastu - piše u saopštenju centralne banke.\nIzvršni odbor je istakao da opreznost u vođenju monetarne politike i dalje proističe iz dešavanja na međunarodnom finansijskom tržištu i kretanja svetskih cena primarnih proizvoda.\nMlekara "Subotica", u novi pogon uloženo više od 2 mil evra\nMlekara "Subotica" je protekle godine uložila više od dva miliona evra u proizvodni pogon i obogatila ga najsavremenijom tehnologijom za preradu mleka, rekao je danas menadžer te kompanije Saša Džonlaga.\nSUBOTICA - Mlekara "Subotica" je protekle godine uložila više od dva miliona evra u proizvodni pogon i obogatila ga najsavremenijom tehnologijom za preradu mleka, rekao je danas menadžer te kompanije Saša Džonlaga.\nDžonlaga je novinare upoznao sa najsavremenijom tehnologijom prerade mleka istakavši da je cilj investiranja Mlekare "Subotica" da jedna trećina ukupnih inesticija ide u proširenje kapaciteta, trećina u novu tehnologiju i trećina u bezbednost kvaliteta proizvoda.\nDržava prodaje svoj udeo u "Suncu"\nAkcionarski fond AD Beograd, kojim upravlja Ministarstvo privrede, ponudiće na prodaju svoj udeo u somborskoj fabrici ulja i biljnih masti "Sunce", a postupak prodaje akcija koje su u vlasništvu Fonda obaviće se na Beogradskoj berzi, navodi se na sajtu Ministarstva privrede.\nBEOGRAD - Akcionarski fond AD Beograd, kojim upravlja Ministarstvo privrede, ponudiće na prodaju svoj udeo u somborskoj fabrici ulja i biljnih masti "Sunce", a postupak prodaje akcija koje su u vlasništvu Fonda obaviće se na Beogradskoj berzi, navodi se na sajtu Ministarstva privrede.\nMinistarstvo privrede odlučilo je da proda akcije fabrike ulja i biljnih masti iz Sombora, a Akcionarski fond će na prodaju ponuditi kompletan udeo u "Suncu", koji iznosi 31.197 akcija, odnosno 21,79338 odsto od ukupne emisije akcija.


Porsche razvija tehnologije sintetičkih goriva za spas auto industrije - AutoExclusive - Auto vesti, Novi, Luksuzni, Polovni automobili...\nPorsche Taycan je verovatno jedan od najuzbudljivijih električnih modela na tržištu trenutno, ali to ne znači da nemački proizvođač želi da se olako odrekne svojih motora sa unutrašnjim sagorevanjem...\nPotpredsednik Motorsport i GT sektora nemačkog brenda, Dr. Frenk Valiser, izjavio je jednom britanskom magazinu da njegova kompanija naporno radi na razvijanju tehnologija sintetičkih goriva koji mogu spasiti tradicionalne mašine unutrašnjeg sagorevanja. Ovakvo gorivo neće samo smanjiti emisije štetnih gasova, već takođe, poseduje i veliki potencijal kreiranja atmosferskih motora čistih poput njihovih rođaka napajanih baterijama.\nValiser tvrdi da sintetičko gorivo kompanije, nazvano eFuel, može biti korišćeno u svakom standardnom motoru i planirano je za testiranje sa početkom od sledeće godine. Inovatvno gorivo manje je kompleksno od tradicionalnog benzina, sa svega deset komponenti, što je daleko manje u poređenju sa trenutnih 30 do 40 koje možemo pronaći u derivatima današnjice, a upravo to mu omogućuje da sagoreva daleko čistije, sa neutralisanjem štetnih čestica i CO2 emisija. Zbog ovakvih karakteristika, novi benzin imaće karbonski otisak jednak modelima sa električnim pogonskim sklopovima.\n“Sintetičko gorivo daleko je čistije i ne poseduje bi proizvode, a kada počnemo sa njegovom proizvodnjom očekujemo redukovanje CO2 emisija za 85%”, izjavio je Valiser. “Iz svakodnevne perspektive globalnog upoređivanja vozila i pogonskih sklopova, bitno je razmotriti uticaj svih automobila, a novo gorivo će imati istu proizvodnju CO2 emisija kao motori proizvdeni u električnim modelima.”\nPorsche nije jedini premijum brend koji istražuje potencijal sintetičkih goriva. Prošlog meseca McLaren Automotive direktor, Jens Ludman, izjavio je da britanska marka vidi ove tehnologije kao validnu alternativu električnim pogonima. Izvršni direktor takođe je potvrdio da britanski brend namerava da kreira prototip modela koji će pokretati sintetičko gorivo.\nIako će biti potrebno mnogo vremena i novca kako bi sintetičko gorivo postalo realnost, veoma je lako uvideti zašto proizvođači kao što su Porsche i McLaren nastoje da istaknu njegov potencijal. Uprkos promeni pravca i gravitaciji ka proizvodnji električnih automobila, praćenom prestankom proizvodnje motora sa unutrašnjim sagorevanjem pojedinih brendova u potpunosti, samo 3,2 od 64 miliona jedinica prodatih prošle godine bile su električne. Ukoliko se razvoj ovih tehnologija nastavi, one potencijalno mogu ponuditi još jedan način smanjivanja opasnih emisija izduvnih gasova širom sveta.\nmotori sa unutrašnjim sagorevanje |


Google će po želji korisnika automatski brisati podatke – Kakanj-X\nNa 27 jun, 2019 167\nTehnološki portal ‘The Verge’ objavio je kako se Google priprema za lansiranje nove opcije koja korisnicima omogućava automatsko brisanje podataka o lokaciji i aktivnostima.\nKako je ranije navedeno iz Google-a, ova kompanija pridaje veliki značaj tome da korisnicima pruža više mogućnosti za upravljanje podacima.\nKorisnici Google-a će u bilo kojem trenutku u ‘postavkama’ moći izbrisati svoju istoriju lokacija i podatke o internet aktivnostima. Osim toga, korisnicima će biti omogućeno da traže i automatsko brisanje svojih podataka u razdoblju koje odredi sistem, a to je prema sadašnjim informacijama, period od tri do 18 mjeseci.\nU slučaju da korisnici ne zahtijevaju brisanje podataka na određeni vremenski period oni će biti pohranjivani u periodu do 18 mjeseci, a svi podaci stariji od toga će automatski biti obrisani.\nOčekuje se da bi nova Google-va opcija mogla biti dostupna već narednih sedmica na Android i IOS platformama, prenosi “Hayat“.


BNP Zenica od ranije sarađuje sa Knjaževsko-srpskim teatrom Kragujevac sa kojim je, zajedno sa Kazalištem Virovitica, producirana predstava „Dvanaest gnevnih muškaraca“ premijerno izvedena na sceni BNP-a u maju ove godine. Turneja zeničana po Srbiji nakon Kragujevca nastavlja se u Beogradu gdje će predstava „Grebanje ili Kako se ubila moja baka“ autorice Tanje Šljivar, a u režiji Selme Spahić, doživjeti premijeru na sceni BITEF teatra u četvrtak, 11.10. BITEF teatar je, pored Heartefact Fund-a, koprodukcijski partner BNP-u na pomenutom projektu.\nNakon uspješne premijerne izvedbe na Velikoj sceni BNP-a, kojom je otvorena 63. koncertna i pozorišna sezona, te nakon premijere u glavnom gradu Srbije zbog velike zainteresovanosti publike predstava će u BITEF-u biti izvedena 11. i 12.10. Ova društveno angažovana predstava na direktan i brutalan način se bavi pitanjem nasilja među djecom, kao posljedicom indoktrinacije od strane odraslih, obrazovnog sistema i, u krajnjem ishodu, nacionalističke sredine u kojoj odrastaju.\nViše iz kategorije: « Omladinski hor: 20 godina Spahić gostovala na B92 »


INTERNISTIČKI SEKTOR PONOVO U CRVENOJ ZONI · Kraljevo.online\nNASLOVNA VESTI INTERNISTIČKI SEKTOR PONOVO U CRVENOJ ZONI\nSve više obolelih zahteva bolničko lečenje, pa je i Interno odeljenje od danas kovid bolnica\nIako je po broju stanovnika 10 grad u zemlji, po broju novoobolelih kraljevo je već danima odmah iza Beograda, Novog Sada Niša i Kragujevca, danas 178, a više od trećine registrovanih su deca školskog uzrasta. U kovid ambulanti Opšte bolnice „Studenica“ radi 5 lekarskih timova, ali je usko grlo samo jedan rentgen aparat, pa pacijentima na pregled čekaju satima. Zgrada internističkog sektora od danas je ponovo u kovid sistemu.\n“Radimo sa pet ekipa, tri ekipe rade pre podne, a dve ekipe u popodnevnoj smeni. Pristižu nam bolesnici sa sve težim simptomima, mahom stariji građani, ali trećina obolelih je ispod 30 godina starosti. Kroz rad naše ambulante primećujemo da čitave porodice oboljevaju. Imamo čak situaciju da su u pojedinim slučajevima obolele i po tri generacije jedne porodice”, kaže dr Milan Parezanović, načelnik Infektivnog odeljenja OB “Studenica”.\nMeđu obolelima, nalaze se mahom nevakcinisani građani, ali i građani koji su primili vakcinu, ali je kod njih lakša klinička slika.\n“U kovid sistem, krenuli smo sa Infektivnim odeljenjem, međutim, već smo ga popunili, tako da smo prešli na Grudno odeljenje i trenutno imamo 27 bolesnika na lečenju. Tokom dana ispraznićemo i Interno odeljenje gde ćemo zbog povećanog priliva obolelih koncentrisati sve bolesnike”, dodaje Parezanović.\nU ovom trenutku u crvenoj zoni bolnice je 40 postelja, ali će već od petka biti na rasplaganju 100 bolesničkih postelja u zavisnosti od potrebe.\n“U Kraljevu trenutno na respiratoru nema pacijenata, imamo ih na pomoćnim mašinama za disanje dok se istovremeno teži slučajevi šalju na lečenje u novu Kovid bolnicu u Kruševcu”, naglašava Parezanović i dodaje da nema tačan podatak koliko se Kraljevčana trenutno tamo leči jer ne zna koliko ih je u međuvremenu otpušteno, ali je u poslednjih pet do sedam dana u Kruševac smešteno više od 20 pacijenta.\nNa pitanje novinara KRALJEVO ONLINE gde se leče deca obolela od kovid-19, Parezanović kaže: “Deca do 18 godina se leče u Pedijatrijskoj službi Doma zdravlja “Kraljevo”. U našoj ambulanti se samo tehnički vrši snimanje pluća ukoliko je to potrebno. Deca sa težom kliničkom slikom, koja zahtevaju hospitalizaciju, upućuju se u bolnicu “Dr Dragiša Mišović” u Beogradu. U proteklih petnaestak dana bilo je i takvih slučajeva, rekao je Parezanović.


Kolumne: Poslanike zanima šta je Gašića kvalifikovalo da vodi BIA\nPoslanike zanima šta je Gašića kvalifikovalo da vodi BIA\nSednica Skupštine Srbije nastavljena je danas nešto posle 10.00 poslaničkim pitanjima Vladi Srbije, koja su se uglavnom odnosila na postavljenje nekadašnjeg ministra odbrane Bratislava Gašića za šefa Bezbednosno-informativne agencije (BIA).\nPoslanici su se interesovali i o izgradnji puteva, postupanju srpskih poslanika u Skupštini Kosova i kada će biti otvoren dijalog o članstvu Srbije u NATO.\nPoslanik Demokratske stranke Balša Božović pitao je predsednika Vlade Srbije šta je kvalifikovalo Bratislava Gašića da postane direktor BIA i šta tačno znači "strpljivo čekao godinu i po dana posle svih skandala, kada je bivši ministar odbrane smenjen vredjajući novinarku nakon stotine afera".\n"Strpljivo čekaju i penzioneri na svoje penzije, poljoprivrednici na svoje penzije. Porodice stradalih u helikopterskoj nesreći čekaju pravdu. Ali istraga još nije ni počela. Sistem bezbednosti u Srbiji je ugrožen postavljanjem Gašića na čelo BIA", rekao je Božović.\nOn je dodao da Vučić postavlja partijskog činovnika na čelo BIA iako zakon govori da nijedan pripadnik te službe ne može da bude član partije i pitao šta to kvalifikuje Gašića za funkciju direktora BIA.\nO Gašićevom postavljenju pitao je i predsednik pokreta Dosta je bilo Saša Radulović, koji je pitao predsednika Vlade Srbije da li misli "da je normalno da partijski činovnik bude postavljen na čelo BIA".\nRadulović je dodao i da su funkcioneri dužni da na poslaničko pitanje pisano odgovore u roku od 15 dana, da je taj pokret 32 puta postavio pitanje predsedniku Vlade i Skupštine Srbije na koje nisu dobili odgovor i pitao zašto ne poštuju pravila.\nPredsednik Liberalno demokratske partije Čedomir Jovanović ocenio je da je premijer Srbije Aleksandar Vučić rekao veliku istinu izjavom da bi Srbija imala manje problema kada bi promenila svoj odnos prema NATO, ali da on to ne želi da uradi jer 75 odsto društva nema pozitivan odnos prema tom savezu i upitao kada će Vučić temu o članstvu u NATO staviti pred poslanike.\nPredsednik Srpske radikalne stranke Vojislav Šešelj rekao je da je ulazak u NATO nemoguć bez priznanja Kosova, odvajanja Vojvodine od Srbije i posebnog statusa za Rašku oblast i da je jedini način da Srbija povrati oduzeto ulazak u formalni savez sa Rusijom.\nOn je otvorio i pitanje izjednjačavanja statusa pripadnika Ruskog centra u Nišu sa statusom pripadnika NATO u Srbiji.\nPoslanik "Nova Srbija - Pokret za spas Srbije" Djordje Vukadinović pitao je i Kancelariju za Kosovo i Metohiju da li su tačni navodi srpskog poslanika na Kosovu Aleksandra Jablanovića da su predstavnici Srpske liste po nalogu Kancelarije dali kvorum za izbor Hašima Tačija za predsednika Kosova i Vladu Srbije.\nVukadinović je pitao i Ministarstvo unutrašnjih poslova Srbije šta je sa sistemom protivgradne zaštite, a zanimalo ga je i da li je i zbog čega Srbija odustala od autoputa Beograd-Bukurešt. "Nisam siguran da nam je put prema Prištini i Draču važniji od puta prema Rumuniji. Naročito pod ovim pretnjama Hašima Tačija i Ramuša Haradinaja da će se proširiti ka Nišu", rekao je Vukadinović.\nPoslanik Srpske napredne stranke Radoslav Jović pitao je Ministarstvo pravde i Ministarstvo spoljnih poslova da li i koje mere Srbija može da pokrene za ličnu odgovornost Vilijama Vokera koji je izjavio da je sve vreme radio na ujedinjenju Albanaca.\nPoslanik Dveri Srdjan Nogo pitao je tužioca za organizovani kriminal i šefa BIA da li će preduzeti nešto da se dokazni materijali konačno upotrebe za tu namenu, a "ne da stoje u fiokama i služe za medjusobne obračune političara".\nPoslanik poslaničke grupe Pokret socijalista - Narodna seljačka stranka - Ujedinjena seljačka stranka Milija Miletić pitao je Ministarstvo gradjevinarstva, saobraćaja i infrastrukture da li će put od Svrljiga do Stare planine biti stavljen u program održavanja Puteva Srbije ili će biti uradjen kroz neki drugi program.


TK: Usvojene izmjene Zakona o visokom obrazovanju – Radio Feral\nSa 23 glasa za i 13 suzdržanih poslanici u Skupštini Tuzlanskog kantona danas su na redovnom zasjedanju usvojili izmjene i dopune Zakona o visokom obrazovanju Tuzlanskog kantona. Na posljednjem vanrednom zasjedanju ova odluka nije donesena jer vladajuća koalicija nije imala neophodnu većinu. U međuvremnu SDP, SBB i NS Radom za boljitak su postigli sporazum o koaliranju sa BPS-om Sefer Halilović tako da je već tada bilo jasno kako će izmjene i dopune Zakona o visokom obrazovanju biti usvojene.\nStudenti koji su dva puta obnovili jednu godinu platit će 50 posto ekonomske cijene studiranja. U konkretnom slučaju, semestar na Medicinskom fakultetu bit će 450 KM, a na Filozofskom fakultetu 300 KM. Unija studenata i Ministarstvo obrazovanja, nauke, kulture i sporta će nastaviti pregovore kako bi se podigao stepen kvaliteta nastave i drugih bitnih segmenata.\n← BiH: Otac prodaje bubreg da prehrani djecu\nKONSTITUISANO OPĆINSKO VIJEĆE KALESIJA : Nedžad Džafić (SDA) novi predsjedavajući Općinskog vijeća (FOTO) →


Zenica /Kasumovićev ultimatum: Imenujte mandatara Vlade ZDK ili se mi povlačimo / Radio Sarajevo\nZenica / Kasumovićev ultimatum: Imenujte mandatara Vlade ZDK ili se mi povlačimo\n07. 01. 2019. u 14:32:00 Radiosarajevo.ba\nGradonačelnik Zenice Fuad Kasumović najavio je danas da bi Nezavisni blok, čiji je on potpredsjednik i izabrani delegat za Parlament BiH, mogao napustiti koaliciju sedam stranka u Zeničko-dobojskom kantonu koju vodi Socijaldemokratska partija (SDP).\n„Reći ću vam da danas u četiri ima sastanak ovih stranaka koalicije. Ja, apsolutno nisam zadovoljan tim razgovorima“, izjavio je Kasumović, navodeći da nije zadovoljan načinom na koji SDP, koji ima jednog zastupnika u Skupštini ZDK više od Nezavisnog bloka, vodi pregovore oko formiranja Vlade ZDK.\nDodao je da će danas iznjeti ultimatum.\n„Ako se do petka ne imenuju mandatara buduće Vlade ZDK, Nezavisni blok se povlači“, naglasio je Kasumović.\nOn je ocijenio kako SDP pokazuje „nespremnost, odsustvo hrabrosti i odlučnosti, odnosno svega onoga što su govorili u kampanji“.\n„Do petka ako ne imenuju mandatara, ako ne smiju ili ne znaju, mi se povlačimo iz svega. Mi smo već za mandatarku predložili Amru Mehmedić i ako oni ne znaju, mi znamo“, poručuje Kasumović te najavljuje da neće sklapati koaliciju ni s jednom opcijom.\nPotvrdio je medijske napise da je razgovarao s predsjednikom SDA Bakirom Izetbegovićem, ali da nikakav dogovor Nezavisni blok i SDA nisu postigli.\nNa pitanje da li će Nezavisni blok, ako napusti koaliciju s SDP-om, podržati Vladu ZDK koju će predložiti SDA ili SDP, Kasumović je kazao da neće te da će ostati izvan svega.\nTagovi: Zenica ZDK Fuad Kasumović SDP BiH Nezavisni blok Vlada ZDK\nIzbori 2018 / CIK kaznio SDA, Nezavisni blok, Gutića i Kasumovića\nPokret nezavisnih / Kasumović: Do polovine septembra osnivamo novu partiju u BIH


Institut za savremeni regionalizam – Evropski univerzitet Brčko distrikt\nHome/Dokumeni o sajtu/Institut za savremeni regionalizam\nDirektor instituta : prof. dr Mirko Kulić\nInstitut za savremeni regionalizam je naučna institucija u okviru Evropskog univerziteta koja naučno proučava državna uređenja regionalnih država i savremene vidove regionalizma u Evropi. U tom smislu, naučni radnici Instituta prikupljaju, prevode i proučavaju podatke o stanju zakonodavstva o regionalizmu, pravne nauke i prakse regionalizma u drugim zemljama i analiziraju važna međunaroda, evropska i uporednopravna pitanja i aspekte regionalizma. Instit radi na naučnom proučavanju razloga i uslova regionalizma, kao i na harmonizaciji zakonodavstva BiH sa evropskim pravom u ovoj oblasti. Posebno polje delovanja Instituta biće naučno istraživanje uticaja regionalnog državnog uređenja na ekonomske prilike i ustavnopolitički razvoj multinacionalnih država, kao i analiza stanja i otvaranja perspektiva EU integracija BiH.\nInstitut ce se finansirati iz domaćih i međunarodnih naučnih projekata, donacija i evropskih predpristupnih fondova. U tom smislu, Institut predstavlja značajnu razvojnu šansu za Brčko disktrikt i afirmise Brčko Disktrikt kao jedan od ravnopravnih subjekata u različitim vidovima međunarodne i evropske naučne i šire projektne saradnje.\nInstitut će pokrenuti izdavačku delatnost u okviru koje će posebno mesto zauzimati monografska i periodična izdanja. Poseban značaj Instituta leži u mogučnosti i spremnosti da se organizuju međunarodni i regionalni naučni skupovi i okrugli stolovi posvečeni savremenim tokovima regionalnog i supranacionalnog razvoja.\nBy admin| 2016-06-23T09:58:55+00:00\tSeptember 13th, 2012|Dokumeni o sajtu|0 Comments\nTodays Visits: 9,838\nLast 30 Days Visits: 184,230\nTotal Visits: 4,611,606


Crno-beli dijamanti na mediteranskom brušenju: Petković spreman da zablista, nazire se i novi stub defanzive\nGoran 23/01/2022, 13:00\nGolobradi igrači mestima u avionu za Antaliju nagrađeni za odličnu jesen\nBez značajnih kadrovskih promena, izuzev rastanaka sa Aleksandrom Šćekićem, Partizan se danas preselio u Antaliju, već proverenu zimsku bazu gde će tempirati formu za nastavak sezone. Činjenica da će na raspolaganju imati proverene snage značajno će olakšati posao Aleksandru Stanojeviću u pripremi crno-belih za prolećne izazove što je posebno važno pri osvrtu na kalendar kluba iz Humske koji otkriva da već druga polovina februara donosi prekretnicu kako u Evropi tako i u Superligi Srbje.\nZvanične izazove u 2022. godini Partizan će početi susretima sa niškim i kragujevačkim Radničkim između kojih će izaći na megdan Sparti iz Praga u okviru šesnaestine finala Lige konferencije, a niz važnih duela u februaru nastaviće večiti derbi i gostovanje Crvenoj zvezdi. Gotovo izvesno, lider Superlige pomenute utakmice će dočekati bez velikih promena (uz pojačanje na poziciji defanzivnog veznog koje se očekuje), međutim konkurenciju makar tokom zime pojačaće talenti iz crno-bele radionice Samed Baždar, Mihajlo Petković, Mihajlo Ilić i Lazar Slavković, igrači od kojih se očekuje da posle Marka Milovanovića nastave impresivan spisak produkata za ponos jedne od najboljih fudbalskih škola u Evropi.\nKvartet golobradih igrača koji predstavlja novi talas dijamanata brušenih u SC Partizan-Teleoptik putem u Tursku biće nagrađeni za rad i trud u omladinskom pogonu, a dvonedeljni boravak na Mediteranu biće prilika da eventualno izbore i priliku da sa prvim timom ostanu i tokom prolećnih izazova.\nMeđu pomenutim talentima igrač najpoznatiji fudbalskoj javnosti je svakako Samed Baždar, ofanzivac rođen 2004. godine koji je imao priliku da u pretposlednjem kolu prošle sezone protiv Voždovca upiše debitantske minute, ali je neposredno posle letnjih priprema iz tima Aleksandra Stanojevića prekomandovan u omladinski pogon gde je imao važnu ulogu među juniorima crno-belih za koje je postigao pet pogodaka. Potencijal je u najvećoj meri demonstrirao u juniorskom večitom derbiju, međutim uprkos fudbalskom napretku daleko je od dominantne sezone koju je imao pre godinu dana u kadetima.\nPredstavnik iste generacije je i Mihajlo Petković, krilni napadač koji bi mogao da predstavlja novo otkrovenje za crno-belu publiku. Hitri dribler iz Ćićevca tip je igrača koji mami poglede fudbalskih sladokusaca, a tokom drugih zimskih priprema sa prvim timom Partizana biće u prilici da demonstrira da nadimak Pele nije samo zbog prezimena. Petković, standardni mlađi omladinski reprezentativac Srbije, je jesenas u timu Nenada Brnovića imao ulogu jednog od lidera ekipe i zamenika kapitena Marka Milovanovića. Za omladnice crno-belih je tokom polusezone upisao po tri gola i asistencije uz važan učinak koji ne mogu da oslikaju brojke u statističkim kolonama. Mihajlo Ilić u duelu sa Urošem Kabićem na debiju\nMihajlo Ilić, defanzivac koji se vrlo dobro snalazi u ulozi štopera i zadnjeg veznog jesenas je upisao debitantske minute za prvi tim Partizana. Igrač rođen 2003. godine uspeo je da se izbori za pažnju i izađe iz senke saigrača i konkurenata u juniorskom timu, ujedno potvrdivši da pored sjajnih fizičkih predispozicija poseduje i talenat neophodan da postane deo rotacije makar u završnicama utakmica u kojima izostane rezultatska neizvesnost. Za uloženi trud jesenas je nagrađen debijem u završnici utakmice sa Vojvodinom.\nLazar Slavković golman rođen 2002. godine sa epitetom reprezentativca i prvog čuvara mreže u pomenutoj generaciji jesen je proveo u Zeunu gde je sticao nephodno iskustvo, a na pripremama prvog tima nije nepoznatzo lice imajući u vidu da je isti proces prošao i letos u Sloveniji pre nego što je prosleđen u Ugrinovačku ulicu na srpskoligaško kaljenje. Pored potencijala gotovo je izvesno da ga i u narednih šest meseci očekuje pozajmica s obzirom na to da bi u konkurenciji sa Aleksandrom Popovićem i Nemanjom Stevanovićem ostao uskraćen za preko potrebnu minutažu i iskustvo koje nose takmičarski dueli.\nPrevious article PARTIZAN OTPUTOVAO U TURSKU: Stanojević poveo 30 igrača i “još tri tima”\nNext article Šćekić: Jednom sam morao da presečem i nastavim dalje, želim Partizanu duplu krunu


source.ba | Amel Sejfović prevezen iz Zenice u Sarajevo na suđenje uz velike mjere obezbjeđenja\nAmel Sejfović prevezen iz Zenice u Sarajevo na suđenje uz velike mjere obezbjeđenja\nUz velike mjere sigurnosti Amel Sejfović je iz Kaznenopopravnog zavoda (KPZ) Zenica jutros prevezen u Sarajevo na nastavak suđenja.\nU Sarajevo je prevezen zbog nastavka suđenja u slučaju "Sejfović i drugi", zbog čega je ranije i boravio u zatvorskoj jedinici KPZ-a Miljacka u Sarajevu, prije nego je početkom septembra pobjegao iz nje, prenosi Avaz.\nSejfović je 3. septembra pobjegao iz KPZ-a Miljacka u Sarajevu, uz pomoć nekolicine pomagača, te se osam dana krio na području općine Visoko, nakon čega je u velikoj akciji združenih policijskih snaga iz cijele Federacije BiH uhapšen 11. septembra.\nNa zatjev Tužilaštva KS iz sarajevskog zatvora, zbog sigurnosti, prebačen je u KPZ Zenica.\nSejfoviću se u Kantonalnom sudu sudi za slučaj pljačke Raiffeisen banke na Ilidži, kada je smrtno stradao biciklista Kemal Bašić. Sejfović se, prema optužnici u ovom slučaju, tereti za najteža krivična djela ubistva, pokušaja ubistva i oružane pljačke, prilikom koje je iz sefa ove banke ukradeno oko 300.000 KM.


U Tutinu uvedena vanredna situacija - SNEWS\nBy SNews 17. Januara 2021. 512\nU Tutinu je u subotu uvedena vanredna situacija zbog problema koje u ovoj opštini izazivaju obilne sniježne padavine.\nŠtab za vanredne situacije ovu odluku donio je zbog poremećaja u elektrosnabdijevanju, vodosnabdijevanju, čišćenju puteva i opasnosti od poplava koje donosi najavljeno toplije vrijeme narednih dana i očekivano otapanje snijega, saopšteno je iz lokalne samouprave Tutina.\nPredsjednik opštine i komandant Štaba za vanredne situacije Salih Hot je nakon sjednice rekao da je ovlašćen da donese ovakvu odluku, te da je zbog velike količine snijega obuhvaćena oblast a vezana za zaštitu od poplave.\nNa sjednici Štaba je razmatrana i epidemiološka situcija bolja, te konstatovano da je sa 19 novozaraženih u proteklih sedam dana.\nTagovi: Salih Hot Štab za vanredne situacije Tutin vanredna situacija zima\nAbdulrazak Gurnah dobitnik Nobelove nagradu za književnost 2021.\nBy SNews 7. Oktobra 2021.\nKazne već od danas! Korona zakon stupa na snagu\nBy SNews 13. Novembra 2020.\nNa 29. godišnjicu zločina u Sjeverinu: Nekažnjavanje zločinaca predstavlja opasnu poruku za Bošnjake koji danas žive u Srbiji


RTS :: Stefanović: Srpska policija garant bezbednosti na našem tlu\nPolitika Stefanović: Srpska policija garant bezbednosti na našem tlu\nsreda, 09. okt 2019, 11:57 -> 12:05\nSrpska policija garant je bezbednosti na našem tlu, ali i poželjan međunarodni partner, izjavio je ministar unutrašnjih poslova Nebojša Stefanović, navodeći da je od početka ove godine policija zaplenila na tlu Srbije 5,4 tone narkotika.\nNebojša Stefanović je otvarajući 2. konferenciju o nacionalnoj bezbednosti Srbije, koju organizuje udruženje Nacionalna avangarda, kazao da je dobro što se skup na kojem će se razgovarati kako da se doprinese da Srbija bude još bezbednija i garant mira, održava u Beogradu.\n"Njedan bezbednosni izazov nije ograničen na jedan prostor, već može da utiče i regionalno i globalno", kazao je Stefanović u uvodnom obraćanju i naveo da naročito zemlje poput naše, koje su manje, moraju da vode račune o trendovima i prate globalne dešavanja kako bi na pravi način reagovali na određene pojave koje mogu da ugroze bezbednost.\n"Srbija je učinila sve da građani ne moraju da razmišljaju o bezbednosti i da sve terete potencijalnog terorirzma na leđima nose organi bezbednosti", istakao je ministar unutrašnjih poslova.\n"U prošloj godini, koja je bia najbolja, zaplenili smo četiri tone narkotika, a od početka ove godine do sada 5,4 tone narkotika. Odlučni smo da ni jedno dete u Srbiji ne bude meta ili žrtva narko kriminalaca", istakao je ministar.\n"Zadali smo odlučan udarac narko mafiji"\n"Zadali smo odlučan udarac narko mafiji i drugima i potrudili se da ta vrsta prljavog novca ne dođe u Srbiju", kazao je Stefanović.\n"Mi smo razgovarali i razgovaramo sa državama članicama i objašnjavamo zbog čega iz političkih, policijskih i pravnih razloga to nije dobar potez", kazao je Stefanović i pojasnio da se ne sme dozvoliti da dođemo do toga da policijske organizacije samovoljno i na osnovu svojih politika odlučuju da li će neko biti na poternici ili ne.\nJačanje sistema bezbednosti\nSamo ekonomska stabilnost garantuje da imate novca da ulažete u službe bezbednosti, nažalost, to ranije nije bio slučaj", kazao je Stefanović i dodao da su u MUP-u počeli modernizaciju kapaciteta policije, da bi mogli da odgovore na sve bezbednosne rizike.\n"Naš zadatak je da pomognemo policajcima, da im damo najbolju opremu. Drago mi je da Srbija i predsednik Aleksandar Vučić, koji je učinio stabilnu ekonomiju, omogućuva da policajci imaju pristojne plate, da se investira u nabavku nove opreme, vozila, uniformi, naoružanja", naveo je ministar unutrašnjih poslova.\n"To će doprineti da Srbija bude još bezbednija zemlja svojim građanima na prvom mestu", zaključio je Stefanović.


Udruženja su takođe najoštrije osudila odluku Miloševića, potpredsednika Vlade Hrvatske iz redova sprske zajednice, da ide u Knin na proslavu „Oluje”\nPredstavnici 50 zavičajnih i izbegličkih udruženja Srba iz Hrvatske koja rade u Srbiji pozvali su danas predsednika Samostalne demokratske srpske stranke Milorada Pupovca da raskine „sramni i nemoralni dogovor” sa predsednikom HDZ i premijerom Andrejem Plenkovićem i naloži Borisu Miloševiću da ne ide u Knin na proslavu Oluje.\nUdruženja su najoštrije osudila odluku Miloševića – potpredsednika Vlade Hrvatske iz redova sprske zajednice, da ide u Knin na proslavu „Oluje” i ocenili da će jedinu korist imati Hrvatska jer će u međunarodnoj zajednici isticati da je politički predstavnik Srba priznao legitimitet zločinačke akcije „Oluja”.\n„Najoštrije osuđujemo skandaloznu i nerazumnu odluku Miloševića da danas bude u Kninu gde se proslavlja proterivanje 250.000 Srba, ubijanje 2.000 Srba, sistematsko uništavanje, pljačkanje i paljenje srpske imovine i na taj način opravdava najveće etničko čišćenje u Evropi posle Drugog svetskog rata”, naveli su u saopštenju za medije predstavnici udruženja.\nOdlazak Miloševića u Knin, kako kažu, neće poboljšati položaj preostalih Srba u Hrvatskoj, neće doprineti rešavanju imovinskih, stečenih i brojnih drugih problema proteranih Srba, rešavanju pitanja nestalih Srba, kažnjavanju nalogodavaca i izvršilaca brojnih zločina nad srpskim civilima i ratnim zarobljenicima, razvoju kulture mira, razumijevanju i međusobnom poštovanju.\nPrema njihovom mišljenju, odlazak Miloševića u Knin značiće zvanično prihvatanje besmislene hrvatske optužbe da su Srbija, JNA i Srbi bili agresori kako je to definisano tzv. Deklaracijom o Domovinskom ratu iz 2000. godine.\n„Odluka će predstavljati najdublju uvredu i poniženje za krajiške Srbe i čitav srpski narod:, navode udruženja i dodaju da će glavnu odgovornost za odlazak Borisa Miloševića u Knin i davanje legitimiteta zločinačkoj akciji „Oluja” će, pored Miloševića, snositi Pupovac i rukovodstvo Samostalne demokratske srpske stranke.\nIzvor Politika, 05. avgust 2020.\nPreporučujemoAndrej PlenkovićBoris MiloševićMilorad PupovacOlujaSrbi u Hrvatskoj\nMilanović: Britanija nije velesila, neću se sastati s njenim ministrom odbrane\nPlenković rekao da je podigao stepen vojne pripravnosti, Milanović demantuje


Lowcost in RS » 2011 » June\nJAT – Povoljno u Evropu\nAvio kompanija JAT Airways objavila je novu promotivnu akciju tokom koje putnici na redovnim linijama JAT-a imaju mogućnost da obezbede jeftina putovanja za više evropskih metropola sve do kraja letnjeg reda letenja ukoliko karte po promotivnom cenama kupe u periodu od 23. juna do 14. jula 2011. godine.\nTako, npr. karte za Geteborg, Kopenhagen i Stokholm mogu da se kupe po ceni od samo 59 EUR, a za Atinu iznos se kreće već od 69 EUR. Navedene cene su za karte u jednom pravcu sa uračunatim svim pripadajućim taksama osim troškova izdavanja karte, broj mesta je ograničen.\nNemačka avio kompanija LUFTHANSA objavila je novu promotivnu akciju sa letovima za Evropu od 99 EUR. Tako, tokom ove akcije povratna karta Beograd – Frankfurt i Beograd – Minhen iznosi od 99 EUR (cena POVRATNE karte sa uračunatim taksama). U ponudi su i druge nemačke destinacije, a broj mesta po promotivnim cenama je ograničen!\nFly Niki – Promotivna akcija\nLow Cost avio kompanija Fly NIKI objavila je novu promotivnu ponudu i pustila u prodaju avio karte na pojedinim destinacijama po ceni od 44,99 EUR (cena karte u jednom pravcu sa uračunatim taksama).\nBooking period traje do četvrtka (16.06.2011.), a avio karte koje su na promociji obuhvataju period putovanja od 1. jula do 31. oktobra 2011. Više informacija na linku:\nBooking period traje do 13. juna, a avio karte koje su na promociji obuhvataju period putovanja od 18. juna do 30. novembra 2011.\nNemačka avio kompanija LUFTHANSA objavila je danas novu promotivnu akciju koja traje do nedelje (05. juna 2011.) i uvela dodatna mesta na letovima za Evropu od 99 EUR. Tako, tokom ove akcije povratna karta Beograd – Frankfurt i Beograd – Minhen iznosi od 99 EUR (cena POVRATNE karte sa uračunatim taksama). U ponudi su i druge nemačke destinacije!\nBooking period traje do nedelje, 05. juna, a avio karte koje su na promociji obuhvataju period putovanja do 31. avgusta 2011.\nViše informacija na: http://www.lufthansa.com/online/portal/lh/rs/specials?l=en&cid=1008138


Ljajić: Repriza 5. oktobra danas je nemoguća - Radio Televizija Novi Pazar\nOctober 5, 2021 October 5, 2021 Selma Ljajic\t268 Views\n“Repriza 5. oktobra teško da može danas da se ponovi. Pre svega zato što su okolnosti drugačije od onih koje su bile 2 000. godine. Pre 21 godine postojala je kombinacija narodnog nezadovoljstva zbog izgubljenih ratova, sankcija, ali i socijalnog nezadovoljstva. Kombinacija tih nezadovoljstava zapravo je izvela ljude na ulice i pogrešno je misliti da su to učinile stranke. I tada ni jedna od 18 stranaka, koje su činile DOS, nije bila popularna među građanima”, kaže za Danas Rasim Ljajić, lider SDPS i jedan od organizatora 5. oktobra.\nOn napominje da je najpopularnija, među članicama DOS-a tada bila DS koja je imala podršku oko 12 odsto, a na drugom mestu je bio DSS sa četiri odsto podrške građana.\nNa pitanje da li i danas, nakon 21. godine od 5. oktobra, građani ponovo treba da se bore za demokratiju i demokratska prava, sagovornik Danasa kaže da je to pitanje nije samo naše domaće, već je vezano za globalni nivo.\n“To nije pitanje samo za naš prostor, već i za Evropu, odnosno Evropsku uniju. Nažalost demokratija je u krizi, pre svega u Evropi i Evropskoj uniji, pa šta onda očekivati od zemalja koje nisu članice EU”, ističe Ljajić.\nPrema njegovim rečima pozitivna stvar, koju niko ne može da ospori, je da je tog 5.oktobra smenjen jedan nedemokratski režim i da je tada odbranjena izborna volja građana. Podseća da su ranije održani neki izbori na kojima su Slobodan Milošević i njengov režim poraženi.\n“ Druga pozotivna stvar koju je doneo 5. oktobar je da se zemlja vratila u međunrodne institucije, ali ne treba prenebregbuti činjenicu da je Srbija bila izbačena iz tih institucija, Ujednjenih nacija, Saveta Evrope, Oebsa. Tada se započete i ozbiljne ekonomske, ali i temeljne reforme koje se i dan danas sprovode. Nažalost, tu se završavaju pozitivne stvari vezane za 5. oktobar i to pre svega zbog krupnih, temeljnih i koncepcijskih razlika između dve najdominantnije stranke koje su činile DOS- DS i DSS-a “, objašnjava jedan od učesnika petokotobarskih promena.\nNa pitanje da li je peti oktobar doneo i niz izneverenih očekivanja, Ljajić kaže da su očekivanja građana bila podignuta na visok nivo i da odatle dolaze ta razočarenja.\n← Bačevac: Izgradnja željeznice Raška – Novi Pazar bio bi istorijski uspjeh ove vlasti\nDečja nedelja na Atletskom stadionu →